ট জাতীয় পাঠক্ৰমের রূপরেখা, ২০০৫ ও শিশুর বিনাব্যয়ে 
বাধ্যতামূলক শিক্ষার অধিকার আইন, ২০০৯-এর নিরিখে 

জাতীয় পাঠক্ৰমের রূপরেখা, ২০০৫ ও শিশুর বিনাব্যয়ে 
বাধ্যতামূলক শিক্ষার অধিকার আইন, ২০০৯-এর নিরিখে 


রাজা শিক্ষা গবেষণা ও প্রশিক্ষণ পরিষদ, পশ্চিমবঙ্গ 
২৫/৩, বালিগঞ্জ সার্কুলার রোড 
কলকাতা - ৭০০ ০১৯ 
ই-মেলঃ edusearch253@yahoo.com 
দূরভাষ 3 (০৩৩) ২৪৮৬-৪৩৭৭/৫১১৪ 


পশ্চিমবঙ্গ সর্বশিক্ষা মিশনের অনুমোদন অনুযায়ী এবং আর্থিক সহায়তায় 
রাজ্য শিক্ষা গবেষণা ও প্রশিক্ষণ পরিষদ (পঃ বঃ) কৰ্তৃক 
এই সহায়ক পুস্তিকাটি প্রকাশিত হয়েছে। 


সম্পাদক ৫ দিব্যেন মুখাজ্জী, আই. এ. এস 
অধিকর্তা 
রাজ্য শিক্ষা গবেষণা ও প্রশিক্ষণ পরিষদ (পঃ বঃ) 


রিসার্চ ফেলো (গ্রেড-২) 


alt রাজ্য শিক্ষা গবেষণা ও প্রশিক্ষণ পরিষদ (পঃ বঃ) 
5: A04 
10575 ২, শ্রীমতী অনসূয়া রায়চৌধুরী 
রাজ্য শিক্ষা গবেষণা ও প্রশিক্ষণ পরিষদ (পঃ বঃ) 


লেখক মণ্ডলী £ ১. শ্রী মনোতোষ সরকার, প্রধান শিক্ষক, বিষ্ণুপুর হাইস্কুল, নদীয়া 

২. শ্রীমতী মঞ্জুলা ভট্টাচাৰ্য্য, অবর বিদ্যালয় পরিদর্শক, কলকাতা 

৩. শ্রীমতী সান্ত্বনা সেন শর্মা, প্রধান শিক্ষিকা, গার্ডেন রিচ মুদিয়ালি 
গার্লস হাই স্কুল, কলকাতা 

৪. শ্ৰী তন্ময় সেনগুপ্ত, ভারপ্রাপ্ত প্রধান শিক্ষক, 

৫. শ্রী রূপক সামন্ত, শিক্ষক, রিষড়া বাণী ভারতী স্কুল, হুগলী 

৬. শ্রীমতী ÛÎ চৌধুরী, সি. এম ও এ. এস কোওর্িনেটর, 
সর্বশিক্ষা মিশন, কলকাতা 

৭. শ্রী অতনু AR, ডেপুটি ডিরেক্টর, বিক্রমশিলা এডুকেশন রিসোর্স 
সোসাইটি 


প্রকাশনার সময় ঃ মার্চ, ২০১২ 


হুগলী প্রিন্টিং কোম্পানী লিমিটেড (একটি ভারত সরকারের উদ্যোগ) 
৪১, চৌরঙ্গী রোড, কলকাতা-৭০০ ০৭১ 

ভাবনা 


যে কোনো দেশের সার্বিক উন্নয়নের ক্ষেত্রে শিক্ষা অত্যন্ত গুরুত্বপূর্ণ ভূমিকা গান করে। 
ভারতে ৮ তম সাংবিধানিক সংশোধন, ২০০২-এ শিক্ষার অধিকারকে মৌিক অধিকারের 
মর্যাদা দেওয়া হয়েছিল। গরবর্তীকালে SAT এপ্রিল ২০১০ থেকে FIST বিনাব্যয়ে বাধ্যতামূলক 
খিক্ষার অধিকার আইন, ২০০১ সারা ভারতবর্ষে (জম্মু ও কাশ্মীর ব্যতীত) ৬ থেকে ১৪ 
বছরের FEU জন্য কার্যকর করা হয়েছে। 

এই প্রেক্ষাগটে, রাজ্য শিক্ষা গবেষণা ও প্রশিক্ষণ গরিষদ, TÊD, সর্ব শিক্ষা মিশনের 
a সহায়তায় বিদ্যালয় শিক্ষক-শিক্ষিকার জন্য একটি সহায়ক গৃণ্তিকা প্রস্তুত করেছে। 

এই সহায়ক গুস্তিকার মাধ্যমে বিদ্যালয়ের শিক্ষক-শিক্িকারা জাতীয় SHAT রাগরেখা, 
২০০৫ ও শিশুর বিনাব্যয়ে বাধ্যতামূলক শিক্ষার অধিকার আইন, 3009-48 নিরিখে 
গঠন-গাঠন প্রক্রিয়ার সম্বন্ধে ধারণা গাবেন। এই সহায়ক গৃণ্তিকাটিতে আটটি অধ্যায় আছে 
যা শিশুর বিনাব্যয়ে বাধ্যতামূলক শিক্ষার অধিকার আইন, ২০০১-এর ২৯ নং ধারার আটটি 
উগধারার উগরে ভিতি করে তৈরি করা হয়েছে। এই 5413318 তৈরি করায় রাজ্য শিক্ষা 
গবেষণা ও প্রশিক্ষণ গরিষদ রাজ্য ও জেলা শ্তরের আধিকারিক, সর্বশিক্ষা মিশনের রাজ্য 
ও জেলা গ্রকন্ন দপ্তরের আধিকারিক, উতর ও দক্ষিণ ২৪ গরগনা জেলায় ডি. আই. ই. টি-এর 
অধ্যক্ষ, গেডাগজি কোর্টিনেটর ও বিদ্যালয় খিক্ষক-শিক্ষিকার সাহায্য গেয়েছে। এই উপলক্ষে 
একাধিক আলোচনা সভা ও কৰ্মশালা করা হয় রাজ্য শিক্ষা গবেষণা ও প্রশিক্ষণ গরিষদে। 

এই সহায়ক গৃস্তিকাটি প্রস্তুত করতে ডঃ TWAT দে, প্রাক্তন TOT, রাজ্য শিক্ষা 
গবেষণা ও গ্রশিক্ষণ গরিষদ (913 বঃ) বিশেষ ভাবে সাহায্য করেছেন। 

আমাদের আশা যে এই সহায়ক গৃস্তিকা ব্যবহারের মাধ্যয়ে শ্রেণিকক্ষে গঠন গানের 
্রক্রিয়া/গরিবেশের bard হবে। 

এই সহায়ক গৃস্তিকা সম্পর্কে শিক্ষক মহলের, বিদগ্ধ জনের এবং আগ্রহী সাধারণ মানুষের 
মতামত গেলে রাজ্য শিক্ষা ও প্রশিক্ষণ গরিষদ, (13 বঃ) উগকৃত হবে। 


মাৰ্চ, ২০১২ অধিকর্তা, রাজ্য শিক্ষা গবেষণা 
ওঁ প্রশিক্ষণ গরিষদ 
(গঃ বঃ) 

বিদ্যালয় পাঠক্রম ও 

অধ্যায় 

মূল্যায়ন ব্যবস্থার ১ 
ভারতীয় সংবিধানের 


মূল্যবোধের সঙ্গে 
সামঞ্জস্য 


শিশুর সৰ্বাঙ্গীণ বিকাশ 8 


অধ্যায়| জান নির্মাণ এবং শিশুর ৬ 
ت‎ সম্ভাবনা ও প্রতিভার 
বিকাশ 


শিশুর শারীরিক ও 
[অন্যায় 
Eu মানসিক সাম্থের পূৰ্ণ ৯০) 
বিকাশ 


কৰ্মসম্পাদনা, আবিষ্কার 


ও অনুসন্ধানের মাধ্যমে 
শিখন 


অধ্যায়! মাতৃভাষার মাধ্যমে 
শিক্ষাদান ১৮ 


শিশুকে ভীতি, মানসিক 
a যন্ৰণা ও উদ্বেগ থেকে RO 


মুক্ত করা এবং শিশুকে 
স্বাধীনভাবে মত প্রকাশে 
সাহায্য করা 


শিশুর জ্ঞানের উপলব্ধি ২২ 
ও প্রয়োগ ক্ষমতার 
নিরবচ্ছিন্ন সার্বিক 
মূল্যায়ন 

অধ্যায়-১ 


বিদ্যালয় পাঠক্রম ও মূল্যায়ন ব্যবস্থার ভারতীয় সংবিধানের 
মূল্যবোধের সঙ্গে সামঞ্জস্য 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর ২৯ নং ধারার 
২কে) উপধারায় বলা হয়েছে যে বিদ্যালয় পাঠক্রম ও মূল্যায়ন ব্যবস্থা ভারতীয় 
সংবিধানের মূল্যবোধের সঙ্গে সামঞ্জস্য রক্ষা করে তৈরী করতে হবে। 

এক্ষেত্রে আমাদের দেখতে হবে যে কীভাবে আমরা এই মূল্যবোধের ধারণাগুলিকে 
বাস্তবে অর্থাৎ শ্রেণিকক্ষে বা বিদ্যালয়ের মধ্যে লালন করতে পারি। প্রথমে আমরা 
সংবিধানের নির্যাস যেখানে পাই অর্থাৎ সংবিধানের প্রস্তাবনা অংশটিকে নিয়ে যদি 
ভাবি সেখানে ‘গণতন্ত্ৰ’, “ধর্মনিরপেক্ষ” ইত্যাদি শব্দগুলির দ্বারা সংবিধানের মূল 
ভাবনাটিকে ধরা হয়েছে। 

এখন এই গণতান্ত্রিক মূল্যবোধকে শিক্ষক কীভাবে আপনি ছাত্র বা ছাত্রীদের মধ্যে 
জাগরিত করবেন বা গণতন্ত্রের ভাবনাটিকে ছাত্র-ছাত্রীদের মধ্যে কেমনভাবে প্রোথিত 
করবেন যাতে ১৮ বছর বয়সের পর সে সম্পূর্ণ সচেতনভাবে দেশের গণতান্ত্রিক 
ব্যবস্থায় নাগরিক হিসেবে তার কর্তব্য সম্পাদন করতে পারে সেই বিষয়ে কিছু আলোচনা 
করা যেতে পারে। 

আমরা প্রারম্ভিক শিক্ষার মধ্যে খুব সামান্য কিছু জায়গা থেকে এই ভাবনাটিকে 
ধরতে পারি। আমরা জানি গণতান্ত্রিক মূল্যবোধের জন্ম হয় সকলের সমানভাবে 
জীবনযাপন ও চিন্তা প্রকাশের অধিকার থেকে। যখন শিশু বলবার অধিকার পায় বা 
ঘটে। বিদ্যালয়ের নিয়মকানুন যা কিনা শুঙ্খলারক্ষার জন্য প্রয়োজনীয় তা যদি শিক্ষকের 
তত্বাবধানে আলোচনা ক'রে তারা নিজেরা ঠিক করে তবে তারা বুঝতে পারে যে যা 
সিদ্ধান্ত নেওয়া হচ্ছে তাতে তাদেরও কোথাও না কোথাও প্রত্যক্ষ বা পরোক্ষভাবে 
অবদান আছে। এছাড়াও শ্রেণিতে নেতা নির্বাচন বা অপসারণের ক্ষেত্রে যদি সংখ্যা 
গরিষ্ঠের মতামতকে গুরুত্ব দেওয়া হয় তবে শৃঙ্খলারক্ষার কাজটি যেমন সহজে হয় 
তেমনই গণতন্ত্রের প্রাথমিক ধারণাটিও তারা অজান্তেই গ্রহণ করে। আবার শ্রেণিকক্ষে 
বা ছাত্রী এ বিশেষ শ্রেণিকক্ষে বসার সুবিধা বা অসুবিধা সবার সাথে সমানভাবে ভাগ 
করে নিতে বাধ্য হয় যা কিনা সমান অধিকারের ধারণাটি শিশুদের মনে পরিষ্কারভাবে 


রোপণ করে। এর থেকেই আবার তারা বঞ্চনা, অবহেলা ইত্যাদি বৈষম্যমূলক আচরণের 
বোঝা থেকে ধীরে ধীরে মুক্ত হয় কেননা প্রত্যেকেই কখনো না কখনো ‘প্রথম সারি” 
“দ্বিতীয় সারি’ বা ‘শেষ সারি'র ছাত্র বা ছাত্রী হিসেবে পরিগণিত হয়। 

বিদ্যালয় হল সমান অধিকার, সামাজিক ন্যায়, সামাজিক বা ধর্মীয় বৈচিত্রের প্রতি 
সহনশীল ও শ্রদ্ধাশীল মনোভাব গড়ে তোলার প্রাথমিক প্রতিষ্ঠান এবং একই সঙ্গে 
শিশুর আত্মমর্যাদা বা অধিকার সম্পর্কে সচেতনতা গড়ে তোলবার জায়গা | এই 
বোধগুলি বিকাশের ক্ষেত্রে শিক্ষক বা শিক্ষিকাকে ছাত্র-ছাত্রীর কাছে এমন একটি 
ভরসাস্থল হয়ে উঠতে চেষ্টা করতে হবে যাতে তারা সহজেই নিজেদের কথা অসংকৌচে 
তার কাছে ব্যক্ত করতে পারে অর্থাৎ বিভিন্ন প্রকার বিষয়ে (যা একাধারে বিদ্যালয় 
সংক্রান্ত বা বিদ্যালয় বহিৰ্ভূত বিষয় হতে পারে) তার “নিজের কথা’ “নিজের মত’ করে 
প্রকাশ করতে পারে। এ’ বিষয়ে শিক্ষক অবশ্যই দেখবেন যেন নিজের স্বচ্ছন্দ ভাষায় 
কথা বলতে গিয়ে ছাত্র বা ছাত্রী কোনও অশালীন বাক্যবন্ধ বা ভাষা ব্যবহার না করে। 
আমরা যদি শিশুদের কথা বলতে উৎসাহিত করতে পারি তবে শিক্ষাদানের পদ্ধতি 
কখনোই পূর্বনির্ধারিত বা একঘেয়ে হবে না বরং শ্রেণিকক্ষটি প্রাণচঞ্চল ও পারস্পরিক 
ভাবধারার আদান-প্রদানের এমন মাধ্যম হবে যেখানে শিশুটি আরো বেশি করে 
আত্মবিশ্বাসী ও আত্মমর্যাদা সম্পন্ন হয়ে উঠবে যা কিনা আসলে শিখন পদ্ধতির 
মানোন্নয়নে প্রভূত সাহায্য করবে। শিক্ষক-শিক্ষিকা ও ছাত্র-ছাত্রীরা বৃহত্তর সমাজের 
একটি অংশ যেখানে জাতি, ধর্ম, বর্ণ, ভাষা, ধনসম্পদ ইত্যাদির ভিত্তিতে আমাদের 
ভিন্নভাবে বিভক্ত করা হয়ে থাকে। এইক্ষেত্ৰে বিদ্যালয়ে অনেক সময়ই ছাত্র-ছাত্রীদের 
নানা বৈষম্যমূলক আচরণের সম্মুখীন হতে হয়। সেটি নিজেদের বন্ধুদের দ্বারা বা 
বিদ্যালয়ের সঙ্গে সংশ্লিষ্ট কোনও ব্যক্তি দ্বারাও হতে পারে। এইক্ষেত্রে আমরা অবশ্যই 
মেয়েদের বা বিশেষ চাহিদাসম্পন্ন শিশুদের কথা উল্লেখ করতে পারি। এক্ষেত্রে শিক্ষক 
নানা উপায়ে শ্রেণিকক্ষে পরিবেশ এমনভাবে তৈরী করবেন যাতে কোনও ছাত্র বা 
ছাত্রী অন্যায্য ব্যবহার না পায় বা কোনও সুযোগ থেকে বঞ্চিত না হয়। শিক্ষার্থীদের 
মধ্যে সামাজিক, আৰ্থিক, জাতিগত ইত্যাদি বহুবিধ কারণে উদ্ভুত সমস্যার সমাধান বা 
সমতাবিধানের ক্ষেত্রে যদি কাউকে কোনও বিশেষ সুযোগ বা সুবিধা দিতে হয় তবে 
অন্যান্য ছাত্র-ছাত্রীরা যেন আস্তরিকতার সঙ্গে, সংবেদনশীল মনোভাব গড়ে তুলে 
সহজেই সেই ব্যবস্থাকে গ্রহণ করতে সক্ষম হয় তা বিদ্যালয় স্তর থেকেই শিক্ষক-শিক্ষিকারা 
তাদের অভ্যাস করতে শেখাবেন। সংবিধানে স্বীকৃত মূল্যবোধের ধারণাগুলির মধ্যে 
এটি একটি অন্যতম গুরুত্বপূর্ণ AAT | 

আবার ধরা যাক, শ্রেণিকক্ষে যদি পাঠনির্দেশ অনুযায়ী ছাত্র-ছাত্রী একা কোনও কাজ 
করে এবং সেই বিষয়টি তাকে/তাদের আলাদাভাবে উপস্থাপন করতে বলা হয় তবে 

অবশ্যই তার স্বাধীন মতামত ও দায়িত্ববোধ গড়ে উঠবে। এই ব্যবস্থার মাধ্যমে শিক্ষক 
পরোক্ষে বহুস্তরীয় ভাগে বিভক্ত শ্ৰেণিকক্ষটিকে স্বীকৃতি দিচ্ছেন এবং বিভিন্নজনকে 
বিভিন্ন স্তরের কাজে নিযুক্ত করে নিজেদের কাজ নিজেদের করতে উৎসাহিত করছেন। 
এতে শিক্ষকের সক্রিয় অংশগ্রহণের মাত্ৰা যথাসম্ভব কম করা যায় এবং একই সঙ্গে 
ছাত্র বা ছাত্রীর শিখন সামর্থ্যকে কাঙ্খিত স্তরে নিয়ে যাওয়া যায়। আবার একইভাবে 
তাদের যদি ছোট ছোট দলে আমরা বিভক্ত করি এবং পরস্পরের সঙ্গে একক কাজ 
বিনিময় করে চার্ট বা মডেল তৈরি কিংবা কোনও আঁকা, গল্প, লেখা বা নাট্যাভিনয় 
উপস্থাপন করতে বলি তাহলে এইসব কাজের মধ্য দিয়ে তারা অপরের কাজের প্রতি 
শ্ৰদ্ধা, ভালোবাসা, অন্যের মত সহানুভূতির সঙ্গে শোনা বা তার গ্রহণযোগ্যতা বিচার 
করা, নেতৃত্বদানের ক্ষমতা ইত্যাদি বিকাশের সুযোগ তারা পায় যা কিনা তাদের মধ্যে 
পরোক্ষে গণতান্ত্রিক মূল্যবোধ গড়ে তোলার সহায়ক হয় এবং অংশগ্রহণমূলক গণতন্ত্রের 
ধারণাটিকে স্পষ্ট করে তোলে। 

বিদ্যালয়ে কোনও উৎসব পালন বা দেওয়াল পত্রিকা প্রকাশের দায়িত্ব ছাত্র-ছাত্রীদের 
ওপর থাকলে এই বিষয়গুলিতে অপ্রয়োজনীয় হস্তক্ষেপ না করে তারা যা স্থির করেছে 
তা করতে দেওয়াই ভালো। ছাত্র-ছাত্রীরা যদি আপনার সঙ্গে স্বতঃস্ফূর্তভাবে কোনও 
বিষয় নিয়ে কথা বলতে চায় তাতে অবশ্যই আপনি ইতিবাচক সাড়া দেবেন। বেশ কিছু 
সময় ধরে এই পদ্ধতিটি চালালে নিশ্চিতভাবে তাদের ব্যক্তিগত দায়িত্ববোধ থেকে 
ব্যক্তি স্বাধীনতা বিকাশের মাধ্যমে সমস্ত ব্যাপারে সকলের মত নিয়ে বিদ্যালয়ের জন্য 
সবচেয়ে ভালো কী হতে পারে সেই পথে চলবার ক্ষমতা আপনাআপনিই গড়ে উঠবে 
যা ভবিষ্যতে প্রকৃত গণতান্ত্রিক নাগরিক হয়ে ওঠার ক্ষেত্রে সহায়ক হবে। 

এছাড়া সহশিক্ষামূলক বিদ্যালয় সংখ্যা বৃদ্ধির প্রয়োজনীয়তা আমাদের বুঝতে হবে। 
কেননা ছোট বয়স থেকে ছেলে এবং মেয়েরা পরস্পরের সঙ্গে সহপাঠী হিসেবে সময় 
কাটালে তাদের মধ্যে এমন কিছু সামাজিক মূল্যবোধ গড়ে উঠবে যা সংবিধান নিৰ্দিষ্ট 
মূল্যবোধকেই প্রতীয়মান করে তুলবে। 

সমাজতান্ত্রিক মনোভাব গড়ে তোলার ক্ষেত্রে ছাত্র-ছাত্রীদের সমমনস্ক হয়ে ওঠা 
অত্যন্ত জরুরী। বিদ্যালয়ের নির্দিষ্ট পোশাক বা ইউনিফর্ম এক্ষেত্রে অনেকটাই 
শিক্ষক-শিক্ষিকাকে সাহায্য করে। তাই ইউনিফর্ম পরে আসার ওপর জোর দেওয়া বা 
মিড-ডে মিল প্রকল্পের সঠিকভাবে রূপায়ণ সমতা বিধানের ক্ষেত্রে অত্যন্ত জরুরী। 
প্রয়োজন অনুসারে মাতা-শিক্ষক সমিতির সাহায্যে এই ব্যাপারে অভিভাবকদের মধ্যে 
সচেতনতা গড়ে তুলতে হবে। 

অধ্যায়-২ 
শিশুর সৰ্বাঙ্গীণ বিকাশ 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর পঞ্চম অধ্যায়ের 
২৯নং ২(খ) উপধারায় ৬ থেকে ১৪ বছর বয়সী সকল শিক্ষার্থী সৰ্বাঙ্গীণ বিকাশের 
কথা বলা হয়েছে। 

শিশুর মন লাটিন ভাষায় TABULA RASA যার অর্থ clean slate | বিদ্যালয় 
ব্যবস্থায় মানবসম্পদ বলতে বোঝায় শিশু, শিক্ষক, অভিভাবক ও সমাজের মানুষজন 
এক্ষেত্রে মূলতঃ তিনটি বিষয়ে উন্নয়ন নিশ্চিত করা আবশ্যক তা হল — 

ঙ সামৰ্থ্য e আস্থা ঙ দায়বদ্ধতা 

বিদ্যালয়কে ‘শিশুর সামৰ্থ্য বিকাশের বিকল্পহীন অনুঘটক’ হিসাবে গড়ে তোলা 
অবশ্য TET | সেক্ষেত্রে শ্রেণি শিক্ষক-শিক্ষিকা নিজের বিদ্যাবুদ্ধি, কৌশল, পাণ্ডিত্য, 
ব্যক্তিত্ব সহানুভূতির মাধ্যমে নিজের চারিদিকে এমন পরিমণ্ডল সৃষ্টি করবেন, যেখান 
থেকে উৎসারিত হবে শাশ্বত জ্ঞানের জ্যোতির্ময় রশ্মি! 
এছাড়া আরও একটি বিষয় খুব গুরুত্বপূর্ণ তা হল সরবরাহ করা সামগ্রী। বিশেষ 
চাহিদাসম্পন্ন শিক্ষার্থী শ্রেণিকক্ষে আবহে সর্বাঙ্গীণ বিকাশে অন্যতম পুরোধা বিশেষ 
শিক্ষক (Special Educator) প্রাসঙ্গিকভাবেই উল্লেখ্য, যদি দেখা যায় সকল শিশুর 
সার্থকতার চাবিকাঠি হিসাবে কাজ করছে গৃহশিক্ষকের ভূমিকা তবে বিদ্যালয় ব্যবস্থার 
মূল দৃষ্টিভঙ্গির পরিবর্তন ঘটানো আবশ্যক। বিশেষ চাহিদাসম্পন্ন শিশু-শিক্ষার্থীর 
বয়সোচিত কাম্য শিখন সামর্থ্যের অভিমুখ শিখন প্রক্রিয়ায় চক্রস্তরে সম্পদকেন্দ্ৰের 
সদ্‌ ব্যবহার অত্যাবশ্যক। উক্ত কার্যকরী বিষয়ে স্থানীয় চক্রুসম্পদ আধিকারিক মুখ্য 
ভূমিকা পালন করে থাকেন। 

নিস্নোক্ত অনুষ্ঠানসূচী পালনের মধ্য দিয়ে সমাজ সচেতন, সহমর্সী, পরিশ্রমী, যুক্তি 
সমন্বিত চিন্তাভাবনার অধিকারী হয়ে উচ্চ শিক্ষার প্রাঙ্গণে তথা স্বীয় কর্মজীবনে শিক্ষার্থী 
প্রতিষ্ঠিত হতে পারে। এটিই প্রারস্তিক শিক্ষাস্তরের মূল অভিমুখ। 

৬ মনীবীদের জন্ম তথা প্রয়াণ দিবসে অংশগ্রহণমূলক কাজকর্ম এবং প্রদর্শনী 

৬ পথনিরাপত্তা সপ্তাহ পালন এবং সমাপনপর্বে অংশগ্রহণ মূলক কাজকর্মের 
নথি তৈরি এবং সংরক্ষণ 

৬ বিপর্যয়ের মোকাবিলার জন্য ব্যবস্থা, Drill 

৬ যুব সংসদ প্রতিযোগিতা বিষয়ক উপস্থাপন, Role Play 

৬ বিদ্যালয় প্রাঙ্গণে বৃক্ষরোপণ অনুষ্ঠান 
৬ বিদ্যালয় প্রতিষ্ঠাদিবসে পত্রিকা, দেওয়াল পত্রিকা প্রকাশনী তৎপরতা এবং 


তদনুযারী পরিকল্পনা তৈরি এবং প্রয়োগ 
e শ্রেণিকক্ষে দলগতভাবে কাজ, পারস্পরিক আলোচনা, বিভিন্ন সূত্র থেকে 
তথ্য সংগ্রহ এবং সংবাদ পরিবেশনের আকারে তা সকলের সামনে উপস্থাপন 
শ্রেণিকক্ষ পরিচ্ছন্ন রাখা, বিদ্যালয়ের উদ্যান পরিচর্যায় যোগদান 
© শিক্ষামূলক ভ্রমণে অংশগ্রহণ 
বিদ্যালয়ের বিভিন্ন অনুষ্ঠান, উৎসব প্রভৃতির আয়োজন ও পরিচালনার দায়িত্ব 
৬ শিক্ষক দিবসের সদর্থক পালন ও তার পূর্বে কার্যকরী পরিকল্পনা প্রস্তুত বরা। 


অধ্যায়-৩ 
জ্ঞান নিৰ্মাণ এবং শিশুর সম্ভাবনা ও প্রতিভার বিকাশ 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর পঞ্চম অধ্যায়ের 
২৯নং ধারার ২(গ) উপধারায় ৬ থেকে ১৪ বছর বয়সী সকল শিক্ষার্থীর পাঠ ক্রমিক 
বিষয়গুলির মাধ্যমে জ্ঞান ও দক্ষতার নির্মাণ এবং মেধার উন্মেষ ঘটানোর প্রসঙ্গে বলা 
হয়েছে। 

জ্ঞান হল কতকগুলি অভিজ্ঞতার সমষ্টি। শিশুদের ক্ষেত্রে জ্ঞান অর্থে আমরা বুঝি 
জীবনের বর্হিজগতের সঙ্গে যুক্ত হওয়ার সামৰ্থ্য ৷ প্ৰতিটি শিশু জ্ঞান ও সংস্কৃতি ভাণ্ডারের 
উত্তরাধিকার নিয়ে জন্মগ্রহণ করে। শিশু একজন স্বাভাবিক শিক্ষার্থী | শিক্ষার্থীর মনে 
অভিজ্ঞতালন্ধ কিছু ধারণা থাকে। বাস্তব পৃথিবীর কোনও কাজ বা ঘটনা থেকে এই 
ধারণাগুলি জন্মায়। শিক্ষা হল জ্ঞান নির্মাণের একটি প্রক্রিয়া। শিক্ষার্থীরা বিদ্যালয় 
শিক্ষার মাধ্যমে তার নিজস্ব ধারণার সঙ্গে, সক্ৰিয় অংশগ্রহণের মাধ্যমে নতুন ধারণাগুলিকে 
যুক্ত করে তার নিজস্ব জ্ঞানভাণ্ডার নির্মাণ করে। শিক্ষার্থী যদি তার দৃষ্টিভঙ্গি, জ্ঞান ও 
পাঠ্যপুস্তকের প্রসঙ্গকে দৈনন্দিন জীবনের অভিজ্ঞতার সঙ্গে সম্পর্কযুক্ত করতে না 
পারে, তবে পাঠ্যপুস্তকের মাধ্যমে অর্জিত জ্ঞান নিছকই তথ্যে পরিণত হয়। শিক্ষাৰ্থী 
তার কার্যকলাপ ও বোঝাপড়ার সমীকরণের মাধ্যমে জ্ঞানকে ভবিষ্যত গোষ্ঠীজীবনে 
যুক্ত করতে না পারলে তা ফলপ্রসূ এবং তাৎপর্যপূর্ণ হয় না। বিদ্যালয় যদি পাঠব্রমের 
বিষয়গুলির মাধ্যমে শিক্ষার্থীর অর্জিত জ্ঞানের ভিতের উপরেই আরও ভাবনা সংযুক্ত 
করার, আরও সচেতনভাবে জ্ঞানের পাঠ নেওয়ার সুযোগ করে দেয়-- তবেই সেই 
জ্ঞান হয়ে ওঠে সহজাত। 

একটি উদাহরণের সাহায্যে জ্ঞান নির্মাণের বিষয়টিকে ব্যাখ্যা করা যেতে পারে। 
ধরা যাক শিক্ষার্থীদের সজীব ও জড় বস্তু সম্পর্কে পাঠ দেওয়া হবে। শিক্ষক পাঠদানের 
সময়ে যদি বিষয়টির সম্পর্কে শিক্ষার্থীদের উদাহরণের সাহায্যে সামগ্রিক ধারণা দেন 
এবং তারপর শিক্ষার্থীদের বিদ্যালয় সংলগ্ন কোনও ফাকা স্থানে নিয়ে যান শিক্ষার্থীদের 
ছোট ছোট দলে ভাগ করে ৫টি করে সজীব ও জড় বস্তর নাম লিখতে/বলতে বলেন, 
করতে পারছে এবং তার জ্ঞান নির্মাণ স্মৃতিনির্ভর না হয়ে সহজাত হয়ে উঠেছে। 
এছাড়াও শিক্ষক বলতে পারেন কোনও দল যে বস্তৃগুলির নাম একবার বলে/লিখে 
দিয়েছে অন্যদল সেগুলির পুনরাবৃত্তি করতে পারবে না-- এর ফলে শিক্ষার্থীরা আরও 
গভীরভাবে পর্যবেক্ষণ করার প্রয়োজন অনুভব করবে। 

এর মাধ্যমে শিক্ষক অন্যান্য বিষয়গুলির উপরেও শিক্ষা দিতে পারেন যেমন-- 
দলগতভাবে কাজ করা, দলনেতাকে মান্যতা দেওয়া, অসমঞ্জস মেধাযুক্ত শিক্ষার্থীদের 

একই দলে অন্তৰ্ভূক্ত করে তুলনামূলকভাবে অনগ্রসর শিক্ষার্থী সহপাঠীদের কাছ থেকে 
শেখার সুযোগ করে দেওয়ার মাধ্যমে আত্মবিশ্বাসী করে তোলা, দলে সব শিক্ষার্থীর 
মত প্রকাশের বা অংশগ্রহণ করার সুযোগ পাওয়ার মাধ্যমে গণতান্ত্ৰিক মূল্যবোধ প্রতিষ্ঠা 
করা ইত্যাদি। 


দক্ষতা/আন্তনিহিত সম্ভাবনা 


শিশুদের প্রাথমিক দক্ষতা হল বোঝাপড়া, মূল্যবোধ ও সামৰ্থ্য দিয়ে তৈরি একটি 
বিস্তৃত ভিত্তি। পাঠক্রম হল দক্ষতা বাড়িয়ে তোলার একটি পরিকল্পনা-- যা শিক্ষার্থীকে 
নিদিষ্ট শিক্ষাগত লক্ষ্যে পৌঁছাতে সাহায্য করে। শিক্ষার্থীর লব্ধ জ্ঞান ও বোঝাপড়া, 
বিভিন্ন পাঠ এককের অনুশীলনে সক্রিয় অংশ গ্রহণের মাধ্যমে দক্ষতায় পরিণত হয়। 
দক্ষতা শিক্ষার্থীকে আত্মবিশ্বাসী করে তোলে এবং বাস্তব সমস্যার নতুন নতুন ক্ষেত্রে 
তার জ্ঞানের যথার্থ প্রয়োগে উদ্বুদ্ধ করে তোলে। 
জ্ঞান-৯সক্ষমতার বোধ-৯প্রয়োগ ৯দক্ষতা অর্জন বৃত্তাকারে আবর্তিত হতে থাকে 
এবং শিক্ষার্থীকে শিক্ষার সকল ক্ষেত্রে ক্রমাগত উচ্চতর সামর্থ্য অর্জনের জন্য 
মানসিকভাবে প্রস্তুত করে। 


মেধা/প্রতিভা 


মেধা শিক্ষার্থীর উত্তরাধিকার সূত্রে প্রাপ্ত, শিক্ষার্থীদের মধ্যে মেধা বা প্রতিভার বিকাশ 
বিভিন্ন বয়সে ঘটতে পারে। মেধাকে কখনই পাঠক্রমিক বিষয়গুলির মধ্যে সীমাবদ্ধ 
রাখলে হবে না-- একজন শিক্ষার্থীর শারীরিক সক্ষমতা, চারুশিল্প, শিল্পকলা ইত্যাদি 
ক্ষেত্রেও মেধা থাকতে পারে। শিক্ষক-শিক্ষার্থীকে বিদ্যালয় শিক্ষার বিভিন্ন ক্ষেত্রের 
মাধ্যমে তার মেধার উন্মেষের সুযোগ করে দেবেন। শিক্ষক শিক্ষার্থীর মেধাকে শ্রেণিকক্ষে 
পাঠদানের সম্পদ রূপে ব্যবহার করতে পারেন-__ এতে শিক্ষার্থী তার প্রতিভার স্বীকৃতি 
পাবে এবং তার সঙ্গে সম্পর্কিত পাঠক্রমিক বিষয়গুলি সহজেই আত্মস্থ করতে পারবে। 

পূর্বের উদাহরণের সূত্ৰ ধরে শিক্ষার্থীদের দক্ষতা নির্মাণও করা যেতে পারে, যেমন_ 
শিক্ষক শিক্ষার্থীদের বলতে পারেন যে, তারা যে জড় বন্তগুলোর নাম লিখেছে সেগুলিকে 
কঠিন, তরল ইত্যাদি শ্রেণিতে ভাগ করতে অথবা তারা যে সজীব বস্তৃগুলির নাম 
লিখেছে তার মধ্যে কয়েকটির বাহ্যিক বৈশিষ্টযগুলি লিখতে ৷ পরবর্তী ধাপে শিক্ষক 
শিক্ষার্থীদের সমগোত্রীয় বস্তু যেমন তার পরিবেশের বিভিন্ন গাছের পাতা বা কয়েকটি 
বিভিন্ন ধরনের পাথরের টুকরো ইত্যাদির মধ্যে পার্থক্য/সাদৃশ্য নিরূপণ করতে বলতে 
পারেন। এইভাবে ধীরে ধীরে শিক্ষার্থীদের মধ্যে কোনও বিষয় সম্পর্কে দক্ষতা নির্মাণ 
করা যেতে পারে। 

এছাড়াও শিক্ষক লক্ষ্য রাখবেন দলনেতা সঠিক ভাবে দল পরিচালনা করছে কিনা, 


সক্রিয়ভাবে অংশগ্ৰহণ করছে কিনা। শিক্ষক প্রত্যেক ছাত্রের দক্ষতার ক্ষেত্রগুলিকে 
চিহ্নিত করে উৎসাহিত করলে বা প্রয়োজনীয় সংশোধন করলে শিক্ষার্থীরা পাঠ ক্রমিক 
বিষয়গুলিতে আরও দক্ষ হয়ে উঠবে। 


জ্ঞান ও দক্ষতা নির্মাণে শিক্ষকের কয়েকটি ভূমিকা 


নির্মাণ শব্দের অর্থটি আপেক্ষিক। শিক্ষার্থী যখন শিক্ষালাভ করে তখন সে তার 
ব্যক্তিগত ও সামাজিক স্তরে জ্ঞান নির্মাণ করে। আধুনিক শিক্ষাবিজ্ঞানীর মতে একজন 
শিক্ষকের ভূমিকা হল শিক্ষার্থীর শিখন সহায়করূপে কাজ করা। এই লক্ষ্যে শিক্ষকের 
গুরুত্বপূর্ণ দায়িত্ব হল শিক্ষার্থীকে “কোনও কিছু জানা অৰ্থে কী বোঝায়” এবং ‘যা শিখেছি 
তাকে কীভাবে ব্যবহার করতে পারি'__ এই ধরনের চিন্তা করতে উৎসাহিত Far | 

শিক্ষা সংঘটিত হয় মূলত ভাষা ও কাজের মাধ্যমে চারপাশের প্রকৃতি, পরিবেশ, 
বস্তু, গৃহ মানুষের সঙ্গে মিথষ্ক্ৰিয়ার মধ্য দিয়ে। শিক্ষকের ভাবা দরকার শিশুরা জ্ঞানের 
নির্মাণে সমর্থ হবে। তাদের জ্ঞান বিভিন্ন পাঠক্রমিক বিষয় যেমন অঙ্ক, বিজ্ঞান, 
সমাজবিজ্ঞান এছাড়াও মূল্যবোধ, নৈতিকতা, নান্দনিক বোধ ইত্যাদি ক্ষেত্রেও প্রযুক্ত 
হবে। শিক্ষককে মনে রাখতে হবে সকল শিশুই শিক্ষা গ্রহণে উপযুক্ত এবং তারা 
শিক্ষাপ্রহণে সক্ষম-_ শিক্ষকের দায়িত্ব শিক্ষার্থীর কাছে তার উপযোগী করে বিষয়টিকে 
উপস্থাপন করা। 

শিক্ষাকে গতিময় হতে হবে-- যাতে শিক্ষার্থীরা ধারণাগুলির সঙ্গে সর্বদা একাত্ম 
হয়ে থাকে এবং সেগুলির বোঝাপড়াকে গভীরতর করে। ধরা যাক শিক্ষক প্রত্যেক 
শিক্ষার্থীকে বললেন তার বাড়ির পরিবেশে কত রকমের যৌগিকপত্র পাওয়া যায় তা 
লিখতে এবং বাড়ি ফেরার পথে ১০টি যৌগিক পত্রের নমুনা সংগ্ৰহ করতে-- এতে 
শিক্ষার্থী বিদ্যালয় গণ্ডীর বাইরেও বিষয়টি নিয়ে ভাববে। 

শিক্ষার্থীকে প্রশ্ন করার অবাধ সুযোগ দিতে হবে-- যার মধ্যে দিয়ে তারা বিদ্যালয়ের 
ও নিজের অভিজ্ঞতা থেকে উত্তর দিতে উৎসাহিত করা প্রয়োজন-- তাতে শিশুর 
নিজস্ব বোঝাপড়ার দিকটি বলিষ্ঠভাবে গড়ে উঠবে। 

বিষয়মুখীনতার নামে শিক্ষকরা যেন শিক্ষার্থীর সৃজনশীলতা ও নমনীয়তাকে নষ্ট 
না করেন অর্থাৎ শিক্ষার্থীর প্রকাশভঙ্গিকে, ভাষাকে অপেক্ষাকৃত কম গুরুত্ব দিয়ে 
বিষয়বস্তুকে প্রাধান্য দিতে হবে। যেমন-_ বইয়ের উত্তর-ই লিখতে হবে, শ্রেণিকক্ষে 
শিখনকে প্রাণহীন করে তুলবে। 

বুদ্ধিদীপ্ত অনুমান হল সঠিক জ্ঞাননিৰ্মাণের একটি উপকরণ, শিক্ষার্থীকে এই লক্ষ্যে 
উৎসাহিত করা প্রয়োজন। 

একজন শিক্ষার্থীকে অবশ্যই নিজের শিক্ষার উদ্দীপকরাপে গণ্য করতে হবে_ 
অনেক সময় শিক্ষার্থীর লব্ধ জ্ঞান বিদ্যালয়ের বাইরে, বাড়িতে বা গোষ্ঠীতে চৰ্চিত 
হওয়ার ফলে দক্ষতায় পরিণত হয়। সেইসব জ্ঞান ও দক্ষতাকে সম্মান জানাতে হবে 
এবং শিক্ষক এই দক্ষতাকে শ্রেণিকক্ষের সম্পদরূপে ব্যবহার করতে পারেন। 

শিক্ষক প্রতিটি পাঠের জন্য দক্ষতা ও বোঝাপড়া গড়ে তোলার লক্ষ্যে ছোট ছোট 
পাঠ একক পরিকল্পনা করতে পারেন যাতে শিশুরা ভাবতে ও বুঝতে পারে যে তারা 
ঠিক শিখছে শুধুমাত্র যা বলা হচ্ছে তার পুনরাবৃত্তি ঘটছে না। 

শিক্ষার্থীকে সক্রিয় অংশগ্রহণের অবকাশ দেওয়া জরুরী এতে শিক্ষকও প্রতিটি 
শিশুর প্রতি যত্নবান হতে পারেন। প্রয়োজন অনুসারে শিক্ষক অনুশীলনীর পরিবর্তন 
ও বৈচিত্র সাধন করতে পারেন। শিক্ষকদের সচেতন থাকতে হবে সক্রিয়তা বা খেলার 
ছলে শেখানোর অৰ্থে শিক্ষকরা যেন বিষয়টি লঘু করে না ফেলেন এবং শিশুদের 
সামর্থের স্তর থেকে নিম্ন স্তরের অনুশলীন করানো না হয়৷ 

কাজের মাধ্যমে শেখার বিষয়টি কিছু ক্ষেত্রে সময় সাপেক্ষ হয়ে উঠতে পারে। 
শিক্ষকের দায়িত্ব হবে কাজগুলি সম্পর্কে শ্রেণিকক্ষে শৃঙ্খলা বজায় রেখে বস্তু ও 
স্থানের ব্যবহার সম্পর্কে কিছু নিয়ম বেধে দেওয়া-_ এর মাধ্যমে শিক্ষক সক্রিয়তাভিত্তিক 
বিষয়গুলি শেখাতে পারেন। 
সম্পর্কযুক্ত হয় সেদিকেও দৃষ্টি রাখতে হবে। শিক্ষার্থী যেন অনুভব করে যে তার 
পাঠক্রমিক বিষয়গুলি ভিন্ন ভিন্ন প্ৰকোষ্ঠে আবদ্ধ নয় বরং আত্তসম্পর্ক সূত্রে সংহত। 

যে সব শিশুদের ক্ষেত্ৰে বিশেষ দৃষ্টি দেওয়া প্রয়োজন বা যেসব শিশুদের শেখার 
ক্ষেত্রে অসুবিধে আছে তাদের জন্য শিক্ষককে নতুন নতুন পরিকল্পনা নিতে হবে 
যান্ত্রকভাবে শেখার ব্যর্থতাকে দূর করার চেষ্টা না করে, শিশুর ভেতরে যে শক্তি আছে 
তার ভিত্তিতে প্রতিটি শিশুকে তার ব্যক্তিত্ব অনুযায়ী শিক্ষিত করে তুলতে হবে। 

উপরের বিষয়গুলি ছাড়াও জ্ঞান ও দক্ষতা নির্মাণে শিক্ষকের আরও বহুবিধ ভূমিকা 
হতে পারে। বর্তমান পদ্ধতিতে পরিণত জীবনে যে সব বিষয়গুলি কাজে লাগবে সেগুলি 
বেছে নেওয়ার প্রবণতা তৈরি হয়ে ARI শিশুদের জ্ঞান নির্মাণের ক্ষেত্রে বা দক্ষতা 
বৃদ্ধিতে সেগুলি মোটেই কাজে আসে না এবং ভবিষ্যত জীবনেও এই শেখা কোনও 
প্রয়োজনে লাগে না BAAS দক্ষতা ও মেধার ক্ষেত্রগুলি অবহেলিতই থেকে যায়। 
ও দেশের মেধা ও দক্ষতার সম্পদভাণ্তার নির্মাণের ক্ষেত্রে দায়িত্বশীল হতে হবে। 

অধ্যায়-৪ 
শিশুর শারীরিক ও মানসিক সামৰ্থ্যের পূৰ্ণ বিকাশ 


শিশুর বিনাব্যয়ে বাধ্যতামূলক শিক্ষার অধিকার, আইন ২০০৯-এর পঞ্চম অধ্যায়ে 
২৯ নং ধারায় ২ঘে) উপধারায় শিশুর শারীরিক ও মানসিক সামর্থের পূর্ণ বিকাশের 
উপর গুরুত্ব আরোপ করা হয়েছে। শ্রেণিকক্ষে এবং সামগ্রিকভাবে বিদ্যালয়ে শিশুর 
শারীরিক, মানসিক সামর্থ্ের পূর্ণ বিকাশের জন্য শিশুর শিক্ষাগত, নান্দনিক এবং 
মূল্যবোধের বিকাশের উপর সচেতনভাবে গুরুত্ব আরোপ করতে হবে। এক্ষেত্রে প্রধান 
শিক্ষক/শিক্ষিকা তথা বিদ্যালয় পরিচালন সমিতি, শিক্ষক/শিক্ষিকা এবং অভিভাবক-- 
প্রত্যেকেরই নিজস্ব ভূমিকা আছে। শিশুর এই শারীরিক ও মানসিক সামৰ্থ্য বিকাশের 
পদ্ধতিটি হবে শিশুকেন্দ্রিক, সক্রিয়তাভিত্তিক এবং আনন্দদায়ক। সেইসঙ্গে এই পদ্ধতির 
মধ্যে নমনীয়তা থাকতে হবে যাতে পরিবেশ ও পরিস্থিতি অনুসারে, সামগ্রিক কাঠামোটিকে 


শারীরিক সামর্থ্যের পূর্ণ বিকাশ 


সুস্থ শরীরই সুস্থ মনের আবাস স্থল। এজন্য সবচেয়ে প্রথমে শিশুর শারীরিক সুস্থতা 
বজায় রাখা অত্যন্ত জরুরী। প্রতিটি শিশু যাতে নিয়মিতভাবে শারীরশিক্ষায় অংশগ্রহণ 
করে সে বিষয়ে প্রতিটি ক্লাসের রুটিনে শারীরশিক্ষাকে স্থান দিতে হবে। 
প্রতিটি ক্লাসের রুটিনে খেলাধুলাকে স্থান দিতে হবে। ইনডোর এবং আউটডোর 
খেলাধুলার ব্যবস্থা করা প্রয়োজন। দলগত বা ব্যক্তিগতভাবে খেলাধুলার ব্যবস্থা থাকা 
জরুরি। প্রতিটি শিশুর যে বিশেষ খেলার প্রতি আগ্রহ ও প্রবণতা বেশি সেটিকে চিহ্নিত 
করে সেই খেলায় শিশুটিকে প্রশিক্ষণের ব্যবস্থা করা যেতে পারে। কোনও বিশেষ 
খেলার ব্যবস্থা (সীতার ইত্যাদি) যদি বিদ্যালয়ে না থাকে তবে স্থানীয় কোনও সংস্থায় 
প্রশিক্ষণের ব্যবস্থা করা সম্ভব। 
বিভিন্ন সংস্থা দ্বারা আয়োজিত শারীরশিক্ষা বা খেলাধুলার প্রদর্শনী ও প্রতিযোগিতায় 
শিশুর অংশগ্রহণের ক্ষেত্রে বিদ্যালয় সক্রিয়ভাবে দায়িত্ব গ্রহণ করতে পারে। 

প্রতিটি শিশু প্রতিদিন সহজপাচ্য, পুষ্টিকর খাদ্যগ্ৰহণ করছে কিনা তা সুনিশ্চিত করা 
প্রয়োজন। এক্ষেত্রে অভিভাবকদের ভূমিকা সবচেয়ে বেশি। বিদ্যালয় কর্তৃপক্ষ এবং 
শিক্ষিকা/শিক্ষক অভিভাবকদের এবং শিশুদের সচেতন করবেন। বিদ্যালয়ে দ্িপ্রাহরিক 
আহার যাতে স্বাস্থ্যসম্মতভাবে প্রস্তুত করা হয় এবং পুষ্টিকর হয় তা সুনিশ্চিত করা 

প্রয়োজন। শিশুর খাদ্যতালিকায় স্বল্পমূল্যে পুষ্টিকর খাদ্য কীভাবে রাখা সম্ভব সে ব্যাপারে 
অভিভাবকদের মাতা-শিক্ষক সমিতির মাধ্যমে সচেতন করার উদ্যোগ বিদ্যালয় 
কর্তৃপক্ষকে নিতে হবে। 

প্রতিটি শিশু প্রতিদিন স্নান করছে কিনা, চুল আঁচড়াচ্ছে কিনা, জুতো-জামা পরিষ্কার 
পরছে কিনা, নিয়মিত নখ, চুল কাটছে কিনা, খাবার খাওয়ার আগে হাত ধুচ্ছে কিনা 
নিয়মিত দাত ব্রাশ করছে কিনা সে বিষয়ে সজাগ দৃষ্টি রাখতে হবে। এ ব্যাপারে 
অভিভাবক, বিদ্যালয়ের শ্রেণিশিক্ষক, দলনেতা প্রত্যেকের সজাগ দৃষ্টি রাখতে হবে। 
কাটাফল, রাস্তার আঢাকা খাবার খাওয়ার প্রবণতা তৈরি হচ্ছে কিনা সে ব্যাপারে দৃষ্টি 
রাখতে হবে। 
শিশুর মধ্যে অস্বাস্থ্যকর কোনও অভ্যাস (দাঁত দিয়ে নখ কাটা প্রভৃতি) গড়ে উঠছে 
কিনা সে ব্যাপারেও বিশেষ দৃষ্টি রাখা প্রয়োজন। শিক্ষক, অভিভাবক, বিদ্যালয় কর্তৃপক্ষ 
প্রত্যেকেরই এক্ষেত্রে নিজস্ব ভূমিকা আছে। অন্যদিকে স্বাস্থ্যকর অভ্যাস গড়ে তোলার 
ব্যাপারেও বিশেষ যত্নবান হওয়া আবশ্যক। 
প্রতিটি শিশুর ওজন, উচ্চতা এবং স্বাস্থ্য সংক্রান্ত অন্যান্য তথ্যাদি নিয়মিতভাবে সংগ্রহ 
করা প্রয়োজন। এই তথ্যাদি বিশ্লেষণ করে ভবিষ্যৎ কর্মসূচী নির্ধারণ করতে হবে। প্রতিটি 
শিশুর রক্তের গ্রুপ সম্বন্ধে তথ্যাদি বিদ্যালয়ে রাখতে হবে। 

প্রাথমিক চিকিৎসা সম্পর্কে শিশুদের কিছু ধারণা শারীরশিক্ষার ক্লাসে দেওয়া জরুরি। 
আগুন লাগা প্রভৃতি আপৎকালীন সময়ে শিশুদের কী করণীয় তার প্রশিক্ষণ দেওয়া 
একান্ত জরুরী। এন. সি. সি., স্কাউট প্রভৃতি কর্মসূচী বিদ্যালয়ে নেওয়া আবশ্যক। 
বিশেষ চাহিদাসম্পন্ন শিশুদেরও সমানভাবে সুযোগ দিতে হবে। এদের জন্য উপযুক্ত 
খেলাধুলা ও শারীরশিক্ষার ব্যবস্থা করা প্রয়োজন। 
শিশু কোনও প্রতিযোগিতায় অংশগ্রহণ করলে বা কোনও পুরস্কার পেলে বিদ্যালয়ের 
প্রার্থনা সভায় সে বিষয়ে সবাইকে জানানো এবং বিদ্যালয় পত্রিকায় সেই সংবাদ 
পরিবেশনের মাধ্যমে শিশুদের উৎসাহিত করা একান্ত প্রয়োজন। বিদ্যালয়ের বার্ষিক 
ক্রীড়া প্রতিযোগিতায় প্রতিটি শিশুর অংশগ্রহণের মাধ্যমেও শিশুদের উৎসাহিত করা 
সম্ভব। বার্ষিক প্রতিযোগিতায় পুরস্কার প্রদানের সময় মঞ্চে বিশিষ্ট ব্যক্তির হাত থেকে 
পুরস্কার গ্রহণ শিশুকে বিশেষভাবে উদ্বুদ্ধ করে। খেলাধূলা ও শারীরশিক্ষার মাধ্যমে 
শিশুর মধ্যে দায়বদ্ধতা, দলবদ্ধতা, নেতৃত্ব দানের ক্ষমতা, সহযোগিতা-প্রতিযোগিতা, 
সহমর্মিতা, শৃঙ্খলা পরায়ণতা, সাফল্য-ব্যর্থতাকে সমানভাবে গ্রহণ করার মানসিকতা 
গড়ে ওঠে। 


হাক >> 


মানসিক সামর্থ্যের পূর্ণ বিকাশ 
(ক) মানসিক ও চারিত্রিক গঠন 


শিক্ষার অন্যতম প্রধান লক্ষ্য শিক্ষার্থীদের চরিত্র এমনভাবে গঠন করা যাতে তারা 
সুস্থ ও পূর্ণ পারিবারিক ও সামাজিক জীবন যাপনের উপযুক্ত হয়ে উঠতে ACA | এই 
লক্ষ্যে শিক্ষার্থীদের মধ্যে নিন্নলিখিত দক্ষতা বা গুণের সঞ্চার হওয়া প্রয়োজন__ 

© আত্ম উপলব্ধি 

© আত্মমর্যাদাবোধ 

© আত্মপ্রকাশ 

 সিদ্ধান্তগ্রহণ ও সমস্যার সমাধান 

© মত প্রকাশের দৃঢ়তা 

© আবেগ নিয়ন্ত্রণ 

৬ চাপ সহ্য করা 

© সহমর্মিতা 

© সহিষ্ণুতা 

শিক্ষা ব্যবস্থার লক্ষ্য হবে সমস্ত শিক্ষার্থীদের মধ্যে এই দক্ষতাগুলি কাম্য স্তরে 
বিকশিত করা। 


(খ) শিখন-শিক্ষণের মাধ্যমে 


পাঠ্যসূচীর শিক্ষণীয় বিষয়টিকে দলগত কাজের মাধ্যমে উপস্থাপিত করতে হবে। 
দল গঠনের ক্ষেত্রে প্রয়োজন অনুসারে সমঞ্জস বা অসমঞ্জস দল গঠন করা যেতে 
পারে। প্রতিটি দলের একজন করে দলনেতা ও একজন উপদলনেতা থাকবে | দলের 
সদস্যদের নিয়মশুঙ্খলা রক্ষা করা, অবাঞ্ছিত আচরণ থেকে বিরত করা, প্রতিটি সদস্য 
কাজটি ঠিকভাবে করছে কিনা-- ইত্যাদি বিষয়গুলির লক্ষ্য রাখার প্রাথমিক দায়িত্ব 
থাকবে দলনেতা ও উপদলনেতার উপর। প্রতিদিন কাজের শেষে দলনেতা 
শিক্ষক/শিক্ষিকার কাছে রিপোর্ট করবে এবং সবাইকার সামনে উপস্থাপিত করবে। 
উপস্থাপিত বিষয়টি শিশুর অধীত হয়েছে কিনা সে বিষয়ে শিক্ষক/শিক্ষিকা প্রশ্নোত্তর 
এবং আলোচনার মাধ্যমে অবহিত হবেন। প্রয়োজনে শিক্ষক/শিক্ষিকা সংশোধনী 
পাঠের ব্যবস্থা করবেন। বিষয়টি প্রতিটি শিশুর অধীত হলে শিক্ষক/শিক্ষিকা সেই 
বিষয়েই আরও কিছু নতুন তথ্য আলোচনা করতে পারেন। বিষয়টি সম্পর্কিত কিছু 
নতুন কাজও করানো যেতে ANCA | 

হাতে কলমে কাজের দ্বারা শিক্ষার্থীকে দিয়ে গঠনমূলক কাজের প্রতি উৎসাহিত 
করার লক্ষ্য নিয়ে পাঠ পরিচালনা করতে হবে। শিক্ষার্থীদের কাজের নমুনা শ্রেণিকক্ষে 
এবং বিদ্যালয়ের বিভিন্ন স্থানে প্রদর্শনের ব্যবস্থা করতে হবে। হাতে কলমে কাজের 
মাধ্যমে প্রস্তুত দ্রব্যাদি বিদ্যালয়ের বিভিন্ন কাজে ব্যবহার করতে পারলে ভালো হয়। 
প্রার্থনা সভায়, দেওয়াল পত্রিকা ও বিদ্যালয়ের পত্রিকায় এ সম্পর্কে সংবাদ পরিবেশন 
করা যেতে পারে। 

বিষয়ভিত্তিক রচনা, বক্তৃতা, তাৎক্ষণিক বক্তৃতা, ক্যুইজ প্রভৃতি প্রতিযোগিতার 
আয়োজন বিদ্যালয়ে করা জরুরী। বিভিন্ন সংস্থা কর্তৃক আয়োজিত প্রতিযোগিতায় 
শিক্ষার্থীদের যোগদানের জন্য উৎসাহিত করা যেতে পারে। 
বিদ্যালয়ে নিয়মিত নাচ, গান, নাটক, আবৃত্তি প্রভৃতি অনুষ্ঠানের এবং প্রতিযোগিতার 
আয়োজন করা জরুরী | কৃতী প্রতিযোগীদের পুরস্কার প্রদানের ব্যবস্থা করা যেতে পারে। 
বিদ্যালয়ে বিষয়গুলি প্রশিক্ষণের ব্যবস্থাও করা যেতে পারে। 

এইভাবে পাঠ পরিচালনা ও সহপাঠক্রমিক কৃত্যালির মাধ্যমে শিক্ষার্থীর মধ্যে 
শারীরিক ও মানসিক দক্ষতা, নান্দনিক বোধ, জাতীয়তাবোধ, বিভিন্ন সামাজিক মূল্যবোধ 
গড়ে তোলা সম্ভব। 


হক নাক >: 


অধ্যায়-৫ 


শিক্ষার্থী-বান্ধব এবং শিশুকেন্দ্ৰিক আবহে কর্মসম্পাদন, 
আবিষ্কার ও অনুসন্ধানের মাধ্যমে শিখন 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর ২৯নং ধারায় 
২(৬) উপধারায় বলা হয়েছে যে শিখন পরিচালিত হবে শিক্ষার্থী-বান্ধব এবং শিশুকেন্দ্ৰিক 
আবহে, শিক্ষার্থীর কর্মসম্পাদন, আবিষ্কার ও অনুসন্ধানের মাধ্যমে 

জাতীয় পাঠক্রমের রূপরেখা, ২০০৫-এ বিদ্যালয়ে পঠনপাঠনের সম্পর্কে কতকগুলি 
গুরুত্বপূর্ণ দৃষ্টিভঙ্গি প্রকাশিত হয়েছে। উল্লেখ করা হয়েছে যে “(ক) বিদ্যালয়ের বাইরের 
জীবনের সঙ্গে শিক্ষার যোগসাধন করতে হবে। (খ) শিক্ষাকে মুখস্থ বিদ্যার বাইরে 
রাখতে হবে। (গ) পাঠক্রমকে এমনভাবে সমৃদ্ধ করতে হবে, যাতে শিশুর সার্বিক 
উন্নতি সাধন সম্ভব হয়ে ওঠে। (ঘ) পরীক্ষা ব্যবস্থার আরও সরলীকরণ করে শ্রেণিকক্ষের 
সঙ্গে সাযুজ্য রাখতে হবে। (ঙ) দেশের গণতান্ত্রিক রাষ্ট্রব্যবস্থার মধ্যে শিক্ষা এমনভাবে 
লালিত হবে, যাতে, শিশুর স্বতন্ত্র পরিচয়ও থাকবে |” 

শিক্ষক এই নীতি অনুসারে পাঠ পরিকল্পনা করবেন এবং শ্রেণিকক্ষে শিখন পরিচালনা 
করবেন। শিক্ষকের ভূমিকা অত্যন্ত গুরুত্বপূর্ণ | তিনি শ্রেণিকক্ষে কীভাবে কাজ করবেন 
তার একটি রূপরেখা এখানে দেওয়া হল £ 

শিক্ষকের প্রথম কাজ যে বিষয় নিয়ে শিখন পরিচালনা করবেন তার মধ্যে 
সামর্থ/সামর্থাগুলিকে সনাক্ত করা। একটি একক বা উপএককে এক বা একাধিক 
সামৰ্থ্য থাকতে পারে এবং সেটি কয়েকটি পিরিয়ডে বিভাজিত হবে। এই সামৰ্থ্যকে 
আমরা শিখনের লক্ষ্য বা উদ্দেশ্য হিসাবে চিহিত করব। 
এরপর তিনি উপাদান সংগ্রহ করবেন এবং সেগুলির সাহায্যে শ্রেণিকক্ষে নতুন জ্ঞানের 
অনুকূলে একটি পরিস্থিতি তৈরি করবেন। উপাদানগুলির মধ্যে চার্ট, মডেল, অডিও-ভিডিও 
রেকর্ড থাকতে পারে। পাঠ্য বইও এই উপাদানগুলির অন্তর্ভুক্ত | এই অংশকে আমরা 
অবস্থা বলতে পারি। 
শিক্ষার্থীরা দল-এ ভাগ হয়ে বসবে। দল ৫ থেকে ১০ জন সদস্য নিয়ে তৈরি হবে। 
দল ভিন্ন মানের শিক্ষার্থীদের নিয়ে তৈরি হতে পারে। 

পরের ধাপে শিক্ষার্থীরা পর্যবেক্ষণ করবে এবং পূর্ব জ্ঞানের সঙ্গে নতুন জ্ঞানকে 
যুক্ত করার চেষ্টা করবে। ভাষার ক্ষেত্রে যখন তারা পাঠের কোনো একটি অংশ পড়ছে 


me সর উজ উজ পুর ত তা হয কু হার হয weet 


SU TIA AMA Ne E SR Er ৮ হুব বর TN gE wg <+ 


তারা লক্ষ্য করবে কীভাবে একটি ধারণাকে এ পাঠ্যাংশে বিকশিত করা হয়েছে। এক্ষেত্রে 
শিক্ষক প্রশ্ন করে করে তাদের পর্যবেক্ষণ উদ্দেশ্যমূলক করে তুলবেন। বিজ্ঞান বিষয়ের 
ক্ষেত্রে পরীক্ষা পরিচালনা করা যেতে পারে এবং পরীক্ষায় কী কী ঘটছে সেগুলি 
শিক্ষার্থীরা লক্ষ্য করবে। ইতিহাস বা ভূগোলের ক্ষেত্রে ভিডিও রেকর্ড, ম্যাপ, চার্ট 
দেখিয়ে শিক্ষার্থীদের পর্যবেক্ষণ ঘটাতে হবে এবং শিক্ষার্থীরা ইতোমধ্যেই এই বিষয়ে 
যা জানে অর্থাৎ তাদের পূর্বজ্ঞানের সঙ্গে এটিকে যুক্ত করাতে হবে। 

এরপর শিক্ষার্থীরা দল-এর মধ্যে পারস্পরিক মত বিনিময়ের মধ্য দিয়ে যে বিষয়টি 
উপস্থাপিত হচ্ছে সে সম্পর্কে ব্যাখ্যা নির্মাণ করবে। এই ক্ষেত্রে শিক্ষক কাজ/প্রশ্ন তৈরি 
করে শিক্ষার্থীদের দেবেন। এই কাজ প্রশ্ন শিক্ষার্থীর সৃজনশীল চিন্তনপ্রক্রিয়াকে উৎসাহিত 
করবে এবং এতে তাদের মানসিক প্রক্রিয়া সচল হবে। কাজ সমাধান করে শিক্ষার্থীরা 
ঘটনা বা ধারণার যখন ব্যাখ্যা নির্মাণ করবে তখন শিক্ষক সাহায্য করতে পারেন। 
কাজ/প্রশ্ন বেশি শক্ত বা বেশি সহজ যেন না হয়। সাহায্য করার ক্ষেত্রেও শিক্ষক 
সাবধানতা অবলম্বন করবেন যাতে শিক্ষার্থীর শিখন প্রক্রিয়া এর ছারা ত্বরান্বিত হয়-- 
বাধাপ্রাপ্ত না হয়। শিক্ষার্থীরা যে ব্যাখ্যা নির্মাণ করবে সেগুলি বিভিন্ন ধরনের হতে 
পারে-- আংশিক বা সম্পূর্ণ সত্য হতে পারে। যেমন-- 

ভৌতবিজ্ঞানের ক্লাসে একটি বলকে মেঝের উপর গড়িয়ে দিয়ে শিক্ষার্থীদের ব্যাখ্যা 
দিতে বলা যেতে পারে। একাধিক ব্যাখ্যা আসতে AMA 

(১) বলটি গোল বলে ওটি গড়িয়েছে। 

(২) মেঝেটি মসৃণ বলে বলটি গড়িয়েছে। 

(৩) মেঝেটি একদিকে ঢালু বলে বলটা গড়িয়েছে। 

(8) কিছুটা সময় বাদে বলটা থেমে গেছে। 

(৫) মেঝের সঙ্গে বলের ঘর্ষণে বলটা থেমেছে। 

(৬) পৃথিবীর আকর্ষণ বলের জন্য বলটা থেমেছে। 

এরকম আরও ব্যাখ্যা আসতে পারে। 

ইংরাজিতে Passive Voice শিখনের ক্ষেত্রে Passive ৬০০৪-এর কয়েকটি বাক্য 
মূল পাঠ থেকে বেছে নিয়ে সেগুলির ব্যাখ্যা শিক্ষার্থীদের থেকে চাওয়া যেতে পারে। 
সেখানে যে ব্যাখ্যাগুলি আসতে পারে 

(১) Object, Verb-এর পূর্বে বসেছে। 

(2) Subject, Verb-এর পরে By দ্বারা যুক্ত হয়েছে। 

(©) ৬9/৮-এর Past Participle Form ব্যবহৃত হয়েছে এবং 'Be” Verb একটি 
Form তার আগে বসেছে ইত্যাদি। 


ইতিহাসের ক্ষেত্রে প্রাচীন বা মধ্যযুগের একটি পুরাতান্তিক আবিষ্কার থেকে এ যুগের 
মানুষের জীবনযাত্রা, ধৰ্মীয় বিশ্বাস, রীতিনীতি সম্পর্কে শিক্ষার্থীদের ব্যাখ্যা নির্মাণ 
করতে বলা যেতে পারে। 

ভূগোলের ক্লাসে কোনও স্থানের কিছু তথ্য ম্যাপ, চার্ট, পাঠ্যপুস্তক থেকে সরবরাহ 
করে পর স্থানের প্রাণী, উদ্ভিদ, ভূমিরূপ, নদ-নদী ইত্যাদি সম্পর্কে ছাত্র-ছাত্রীদের ব্যাখা 
নির্মাণ করতে বলা যেতে পারে। 

এর পরের ধাপে শিক্ষক আন্তঃদল আলোচনায় শিক্ষার্থীদের যুক্ত করবেন এবং 
যে ব্যাখ্যাগুলি উঠে এসেছে সেগুলির পুনর্বিবেচনা করাবেন। এই প্রক্রিয়ায় একটি 
ঘটনা বা ধারণা সম্পর্কে কতকগুলি সাধারণ সত্য শিক্ষার্থীদের কাছে পরিস্ফুট হবে। 
শ্রেণিকক্ষের বাইরেও শিক্ষক-শিক্ষার্থীদের নিয়ে কাজ করবেন। তিনি শিক্ষার্থীদের 
পাঠ্যাংশের অন্তৰ্ভুক্ত বিভিন্ন সামর্থ্যকে নিয়ে প্রকল্প তৈরি করতে বলতে পারেন। 
প্রকল্পের কাজ শিক্ষার্থীরা দলে ভাগ হয়ে করবে। তারা এলাকার কোনও স্থান পরিদর্শন 
করে (ভূগোল/ইতিহাসের ক্ষেত্রে) বিভিন্ন তথ্য সংগ্ৰহ করবেন। বিজ্ঞান বিষয়ের ক্ষেত্রে 
পরীক্ষা-নিরীক্ষা চালিয়ে পর্যবেক্ষণের মাধ্যমে শিক্ষার্থীরা সিদ্ধান্ত গ্রহণ করবে। প্রকল্পের 
কাজকে প্রত্যক্ষ অভিজ্ঞতামূলক, সৃজনশীল ও উৎপাদনাত্মক হতে হবে। ভাষা বিষয়ের 
ক্ষেত্রে প্রকল্প হতে পারে স্থানীয়ভাবে সংগঠিত নাটক, যাত্রা, গল্পের বই, সঙ্গীত, 
প্রবাদ-প্রবচনকে আশ্রয় করে। দ্বিতীয় ভাষার ক্ষেত্রে Simulation/ Role Play নিয়ে 
প্রকল্প করানো যেতে পারে। বিভিন্ন উপযোগী ধাঁধার সমাধান করা, শব্দছক সমাধান 
করা প্রভৃতির ব্যবস্থা করা প্রয়োজন। যে কোনো বিষয়ের উপরে ছাত্র-ছাত্রীর দলকে 
পারে। শিক্ষা সহায়ক বিভিন্ন উপকরণও দলগত কাজের মাধ্যমে প্রস্তুত করানো যেতে 
পারে। 


শিখন প্রক্রিয়ায় মূল পরিবর্তনগুলি 


কী আছে কীহবে 
৬ জ্ঞানের একমাত্র উৎস পাঠ্যবই ৬ জ্ঞানের বহুবিধ উৎস- পরিবার, সম্পদ, 


প্রকৃতি 
৬ জ্ঞান নির্দিষ্ট এবং পাঠ্যবই থেকে ৬ পরিবেশ, বাস্তব অভিজ্ঞতা, পাঠ্যবই 


সংগ্রহ করতে হয় ইত্যাদির সাহায্যে জ্ঞান নির্মাণ করতে হয় 
৬ পঠন-পাঠন বিষয়-ভিত্তিক ও ৬ শিখন প্রত্যক্ষ অভিজ্ঞতা মূলক, 

স্মৃতি নির্ভর সৃজনশীল ও উৎপাদনাত্মক 
sv ers aa] 

৬ বিভিন্ন বিষয়ের UAT এবং ৬ বিভিন্ন বিষয় পরস্পরের সঙ্গে যুক্ত 
পারস্পরিক ভাবে নিরপেক্ষ 
৬ অনমনীয় পাঠ পরিকল্পনা ও পাঠ * নমনীয় শিখন পরিকল্পনা 


উপস্থাপন 

৬ শিক্ষকের নির্দেশ দান, পঠন-পাঠন ৬ শিখন-প্রক্রিয়ায় শিক্ষার্থীর স্বাধীনতা 
পরিচালনা 

শিখন শিক্ষক-কেন্দ্রিক ৬ শিখন শিশু-কেন্দ্রিক 

৬ চার দেওয়ালের মধ্যে শিখন e বৃহত্তর সামাজিক পরিবেশে শিখন 
সীমাবদ্ধ প্রসারিত 

৬ সকল শিক্ষার্থীর জন্য শিক্ষার লক্ষ্য, * শিক্ষার্থীর আগ্রহ, সামৰ্থ্য, রুচির তারতম্য 
অনমনীয়ভাবে নিৰ্দিষ্ট 


বিষয়ভিত্তিক শিখন-শিক্ষণের মাধ্যমে শিশুর মানসিক সামর্থ্যের পূর্ণ বিকাশের জন্য 
অধীত জ্ঞানের সম্যক বোধ এবং সেই জ্ঞানের প্রয়োগের বিষয়টি অতীব গুরুত্বপূর্ণ 
সেইজন্য শিখন-শিক্ষণ পদ্ধতিটি হবে শিশুর সক্ৰিয়তার উপর নির্ভরশীল | 


[সহায়ক পুত্িক (চুক 


অধ্যায়-৬ 
মাতৃভাষার মাধ্যমে শিক্ষাদান 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর ২৯ ধারার 
২চে) উপধারায় বলা হয়েছে যে, যতদুর সম্ভব শিক্ষার্থীকে তার মাতৃভাষার মাধ্যমে 
শিক্ষাদান করতে হবে। 

শিক্ষার্থীর শিখনের ক্ষেত্রে মাতৃভাষা ভিন্ন অন্য ভাষার মাধ্যমে শিক্ষণ-শিখন পদ্ধতি 
তার কাছে বোঝাস্বরূপ হয়ে উঠতে পারে। ফলে শুধুমাত্র ভাষা শিক্ষা নয় অন্যান্য 
বিষয় শিখনের ক্ষেত্রেও তার মাতৃভাষার মাধ্যমে অৰ্জিত পূর্বজ্ঞানের সঙ্গে শ্রেণিকক্ষের 
শিখন প্রক্রিয়ার ব্যবধান তৈরীর সম্ভাবনা থাকে। এতে সামগ্রিকভাবে শিশুর জ্ঞাননির্মাণ 
প্রক্ৰিয়া ব্যাহত হতে পারে এবং শিক্ষার্থী শিখনের ক্ষেত্রে পিছিয়ে পড়তে পারে। 
এই উদ্দেশ্যকে সামনে রেখে আমরা শ্রেণিকক্ষে যা করতে পারি-- 

(১) শ্রেণিকক্ষে উপস্থিত শিক্ষার্থীদের ভাষাগত বৈচিত্র্য চিহিতকরণ 
(২) উপরোক্ত তথ্য থেকে এ শ্রেণিকক্ষের সংখ্যাগরিষ্ঠ শিক্ষার্থীরা যে ভাষায় স্বচ্ছন্দ 
সেই ভাষাটিকে শিখন মাধ্যম হিসেবে ব্যবহার করা। 

যে শিক্ষার্থীরা এ ভাষায় স্বচ্ছন্দ নয় তাদের জন্য বিশেষ ব্যবস্থা নেওয়া যেতে পারে। 
যেমন-__ 

(ক) প্রাথমিক পর্যায়ে যতটা সম্ভব ছবির ব্যবহার করে শিক্ষার্থী ভাষাগত ব্যবধান 
অতিক্রমে সাহায্য করা। 

(খ) বিশেষ বিশেষ শব্দ বা ধারণার ক্ষেত্রে শিখন মাধ্যম হিসাবে ব্যবহৃত ভাষার 
পাশাপাশি যথাসম্ভব অন্যান্য ভাষার সাহায্য নিয়ে বিষয়টিকে শিক্ষার্থীর কাছে সহজবোধ্য 
করে তুলতে হবে। 

(গ) পাঠ্যবিষয়গুলিকে আমাদের পূর্বেই বিশ্লেষণ করে সম্ভাব্য সমস্যার জায়গাগুলিকে 
চিহ্নিত করে তার প্রয়োজনীয় অনুবাদ করে নিতে হবে। এই ক্ষেত্রে শিক্ষার্থী, অভিভাবক 
বা স্থানীয় মানুষের সাহায্য নেওয়া যেতে পারে। 

(a) এই কাজে আমরা বিভিন্ন শিখন সহায়ক বস্তুর ব্যবহার করতে পারি (চার্ট 
ইত্যাদি)। এইগুলিতে প্রয়োজনানুসারে বিভিন্ন ভাষার ব্যবহার হবে [শব্দ-প্রতিশব্দ 
তালিকাও তৈরি করা যেতে পারে]। 

(6) দলগত কাজের জন্য দলগুলি বিভিন্ন ভাষায় স্বচ্ছন্দ শিক্ষার্থীদের মিশ্রণে গঠন 
করা প্রয়োজন। এর ফলে দলের মধ্যে পারস্পরিক আলোচনার মাধ্যমে তারা সহজেই 
ভাষাগত সমস্যা কাটিয়ে উঠতে সক্ষম হবে। 


লক পতিক 


: ৯ ৩525355565৬ 


PR 


u nun ৯ a 7 TE ও ₹% 4 


WO AA EI ee IS A ا‎ SEE ا‎ TNT OT ET 


(৩) শিক্ষাৰ্থী যে ভাষায় স্বচ্ছন্দ সেই ভাষায় নিজেকে প্রকাশ করার প্রচেষ্টাকে শিক্ষক 
কখনোই নিরুৎসাহিত করবেন না। | শ্ৰেণিকক্ষের পরিবেশ এমন হতে হবে যেন শিক্ষার্থী 
নিজের ভাষা সাবলীলভাবে ব্যবহার করতে কুণ্ঠাবোধ না করে। স্থানীয় সংস্কৃতি বা 
ভাবাবেগ শিক্ষার্থীর ভাষার মাধ্যমে প্রকাশ পেলে তাকে সহজভাবে গ্রহণ করতে হবে। 
শিক্ষার্থীকে এই পদ্ধতিতে ধীরে ধীরে মান্য ভাষায় দক্ষ করে তুলতে হবে। 

(8) মূল্যায়নের ক্ষেত্রেও শ্রেণিতে ব্যবহৃত শিখন মাধ্যমের ভাষাটি পাঠ্যপুস্তকের ভাষা 
থেকে আলাদা হলে একাধিক ভাষায় প্রতিশব্দ ব্যবহার করা যেতে পারে। 


অধ্যায়-৭ 


শিশুকে ভীতি, মানসিক যন্ত্ৰণা ও উদ্বেগ থেকে মুক্ত করা 
এবং শিশুকে স্বাধীনভাবে মত প্রকাশে সাহায্য করা 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর ২৯ নং ধারায় 
২ছে) উপধারায় বলা হয়েছে যে শিশুদেরকে ভীতি, আতঙ্ক এবং উদ্বেগমুক্ত রাখতে 
হবে এবং তাদেরকে স্বাধীনভাবে মত প্রকাশের ক্ষেত্রে সাহায্য করতে হবে। 


শিশুদের সাপেক্ষে ভীতি, উদ্বেগ ইত্যাদির সংজ্ঞা দিয়ে আলোচনা SAS করা যাক। 


ভীতি و‎ শিশুর কোনও নির্দিষ্ট মানুষ বা পরিস্থিতি বা বস্তুর প্রতি যুক্তিযুক্ত বা অমূলক 
ভয়। এই ভয় তার দৈনন্দিন জীবনধারণের ক্ষেত্রে অন্তরায় হয়, তার স্বাভাবিক বিকাশ 
ব্যাহত হয়। 


উদ্বেগ 3 শিশুর নিৰ্দিষ্ট কোনও পরিস্থিতিতে বা সকল পরিস্থিতিতে অকারণ বা 
ভিত্তিহীন অসঙ্গতিমূলক আচরণ, দুশ্চিন্তা, অস্থিরতা, উৎকণ্ঠা প্রকাশ এই আচরণ 
শিশুর মনস্তত্ব এবং শেখার পদ্ধতিকে অনবরত ব্যাহত করতে পারে। 


আতঙ্ক 3 কোনও শিশুর চূড়ান্ত ভয়বোধ তার মধ্যে আতঙ্কের সৃষ্টি করে। এই আতঙ্ক 
শিশুর অস্বাভাবিক কিছু আচরণ-এর কারণ হয়। এই আতঙ্ক মুখ্যত কোনও একটি 
অতীত ঘটনা বা প্রেক্ষাপটের কারণে সৃষ্টি হয়। কোনও শিশু নিজেকে সম্পূর্ণ গুটিয়ে 
নেয় বা কোনও শিশু কান্নাকাটি করতে পারে বা আত্মরক্ষার পদ্ধতি হিসাবে অন্য শিশুকে 
আক্রমণ, আঘাত করে। 
উপরোক্ত প্রতিটি পরিস্থিতিকেন্দ্রিক আচরণই শিশুর সার্বিক বিকাশ, শিক্ষা ও আত্মবিশ্বাসী 
ব্যক্তিত্ব বিকাশের পথ চূড়ান্ত অন্তরায়। 

আচরণ হল কোনও মানুষের মনের অবস্থার বহিঃপ্ৰকাশ | আচরণ এচ্ছিক, অনৈচ্ছিক 
দুই ধরনের হতে পারে | এই আলোচনায় “আচরণ” সম্পর্কীয় আলোচনার উদ্দেশ্য হল, 
শিশুর কোনও বাঞ্ছিত আচরণ যাতে শিক্ষক বা শিক্ষিকা যেন উৎসাহিত করতে পারেন 
এবং অবাঞ্ছিত আচরণ সংশোধন করতে পারেন, অথচ শিশুকে শিখনের ক্ষেত্ৰে বা 
প্রয়োজনীয় সংশোধনের ক্ষেত্রে শিশুর মধ্যে ভীতি, উদ্বেগ বা আতঙ্ক সঞ্চারিত না হয়। 
শিশুর বাঞ্ছিত আচরণকে উৎসাহিত করা শিশুর ভীতি, আতঙ্ক ও উদ্বেগ লাঘব করার 
ক্ষেত্রে অত্যন্ত সহায়ক। এছাড়াও প্রতিটি শিশুর সঙ্গে শিক্ষক-শিক্ষিকার ব্যক্তিগত 
যোগাযোগ এবং কথোপকথন শিশুর অনেক ভীতি-আতঙ্ক বা উদ্বেগকে বা তার 
সমস্যাকে সনাক্ত করতে পারে এবং উপযুক্ত সমাধান দিতে পারে। 
শিশুর অবাঞ্ছিত আচরণকে শিক্ষক-শিক্ষিকারা সাধারণত শাস্তি দিয়ে বা বকাঝকা করে 


সংশোধন করার চেষ্টা করেন। এই পদ্ধতি মুখ্যত শিশুর মনে অসম্ভব ভীতি, আতঙ্ক 
ও উদ্বেগের সৃষ্টি করে। শিশুর অবাঞ্চিত আচরণ অন্যভাবেও সংশোধন করা যেতে 
পারে-- যা শিশুকে অকারণ ভীতি, আতঙ্ক বা উদ্বেগের শিকার করে না। একেই বলে 
আচরণ সঞ্চালনা পদ্ধতি (Behaviour Management Programme) | এই পদ্ধতিটি 
নীচে আলোচিত হল। 
কোনও কোনও ক্ষেত্রে শিশু কিছু দুষ্টুমি করে অন্য কারুর বা শিক্ষক শিক্ষিকার দৃষ্টি 
নিজের দিকে আকর্ষণ করার জন্য। সেক্ষেত্রে শিক্ষক বা শিক্ষিকা যদি সহিফ্ণুতার সঙ্গে 
সেই শিশুর দিকে নজর না দেন, তাতে শিশু উদ্দেশ্য সাধিত না হওয়ার কারণে তার 
দুষ্টুমি বন্ধ করে দেবে। এক্ষেত্রে বাস্তবতা বিচার করে শিক্ষক বা শিক্ষিকাকে নির্বিকার 
থাকতে হবে। 
কখনো কখনো শিশু অবাঞ্কিতভাবে কোনও আচরণ করলে তাকে বাধা দেওয়া জরুরি। 
যেমন-- কোনও শিশু অন্য কাউকে মারধোর করলে তার হাত চেপে ধরতে হতে 
পারে ও শিক্ষক বা শিক্ষিকা তাকে ধমক দিয়ে ব্যাহত করতে পারেন। 
এছাড়া কোনও কোনও ক্ষেত্রে শিশুকে পর্যবেক্ষণ করে যদি দেখা যায় যে, সে সব 
পরিস্থিতিতেই অবাঞ্ছিত আচরণ করছে, তাহলে সমস্ত শিক্ষক-শিক্ষিকাকে ধারাবাহিকভাবে 
তাকে সংশোধন করতে হবে। এই পদ্ধতিতে সকল শিক্ষক শিক্ষিকার মধ্যে সামঞ্জস্যও 
থাকবে। 
মনে রাখবেন অবাঞ্ছিত আচরণ ছেড়ে শিশু যখন বাঞ্ছিত আচরণ করছে, তখন তার 
কিছু প্রশংসা প্রাপ্য। শিক্ষক বা শিক্ষিকা শিশুকে প্রশংসা করতে ভুলবেন না। 

শিশুর নিজের মত প্রকাশের স্বাধীনতার প্রশ্নে শিক্ষক বা শিক্ষিকা যেমন তাকে মন 
খুলে বলতে দেবেন, তেমনি শিশুর যদি মত প্রকাশ করার ক্ষেত্রে FN থাকে তবে 
তাকে কু্ঠামুক্তির সুযোগ করে দেবেন, যেমন শ্রেণিকক্ষে ছোট বিতর্কানুষ্ঠান, তাৎক্ষণিক 
বক্তব্য পেশ করার অনুষ্ঠান, গল্প বলা ইত্যাদি আয়োজন করা যেতে পারে। এই 
অনুষ্ঠানগুলি আয়োজনের ক্ষেত্রে শিশুকে আলোচনার বিষয়বস্তু বলে দেওয়া যেতেও 
পারে আবার কখনো তা শিশুর উপরও ছাড়া যেতে পারে। 

শিশুকে তার ইচ্ছামতো হাতের কাজ বা অন্য যে কোনও কাজ করতে উদ্বুদ্ধ করা 
প্রয়োজন এবং যা সে তৈরি করল তা শ্রেণিকক্ষে ও বিদ্যালয়ে প্রদর্শিত হওয়া প্রয়োজন। 
এই জাতীয় কাজ এককভাবে হতে পারে আবার দলগত ভাবেও হতে পারে। দল 
গঠনের ক্ষেত্রে সমঞ্জস/অসমঞ্জস দল হওয়া বাঞ্ছনীয় ৷ সমঞ্জস দলে একই ধরনের শিশু 
থাকবে আর অসমঞ্জস দলে বিভিন্ন ধরনের শিশু থাকবে। এই ধরনের দল শিশুর স্বভাব 
প্রকৃতির উপর নির্ভরশীল। 

সর্বোপরি শিক্ষক শিক্ষিকা একজন শিশুকে এমনভাবে গড়ে তুলবেন যাতে সে 
একজন আত্মবিশ্বাসী, সৎ এবং দৃঢ় মানুষ হতে পারে, যে প্রয়োজনে অন্যকে যথেষ্ট 
সম্মান ক'রে নিজের মত প্রকাশ করতে পারবে। 

[সহায়ক ২১ 


o 


অধ্যায়-৮ 


শিশুর জ্ঞানের উপলব্ধি ও প্ৰয়োগ ক্ষমতার 
নিরবচ্ছিন্ন সার্বিক মূল্যায়ন 


শিশুর বিনাব্যয়ে বাধ্যতামূলক শিক্ষার অধিকার আইন, ২০০৯-এর পঞ্চম অধ্যায়ের 
২৯নং ধারার ২ জে) উপধারায় ৬ থেকে ১৪ বছর বয়সী সকল শিশুর অর্জিত জ্ঞানের 
বোধ এবং তা প্রয়োগের সামৰ্থ্য যাচাই করার জন্য নিরবচ্ছিন্ন এবং সার্বিক মূল্যায়ন 
করার বিষয়ে বলা হয়েছে। 
বিদ্যালয় শিক্ষার স্তর হল অর্থপূর্ণ ও উৎপাদনক্ষম জীবনের প্রস্তৃতিপর্ব। শিক্ষাদানের 
পদ্ধতি প্রয়োগ ও প্রকরণ সঠিকভাবে কাজ করছে কিনা সেটা বিচার করার জন্যই 


মূল্যায়নের প্রয়োজন হয়। 
নিরবচ্ছিন্ন সার্বিক মূল্যায়ন 


নিরবচ্ছিন্ন মূল্যায়ন বলতে বোঝায় একটি সুব্যবস্থিত প্রক্রিয়া যার সাহায্যে শিক্ষার্থীর 
সম্পন্ন কাৰ্য্য এবং কৃতিত্বের বিষয়ে প্রমাণ সংগ্রহ, বিশ্লেষণ এবং ব্যাখ্যা করা হয়। 
শিক্ষার্থীদের সামগ্রিক উন্নতি ও বিকাশের হার নিরূপণের এবং লিপিবদ্ধকরণের জন্য 
নিয়মিত সমীক্ষা ও সাফল্য নিৰ্ণায়ক মূল্যায়নের মাধ্যমে এই প্রক্রিয়া কার্যকরী করা হয়। 


বর্তমান ব্যবস্থায় প্রাথমিক স্তর থেকেই শিশুদের মানভিভ্তিক যোগ্যতা নিৰ্ণায়ক 
‘ক্ৰমিকতা’ শুরু হয়ে যায়। এইভাবে তাদের মধ্যে প্রতিযোগিতার বীজ বপন হয়ে যায়। 
এর অনেক নেতিবাচক পার্শবপ্রতিক্রিয়া আছে। শিক্ষার্থীদের মন থেকে পরীক্ষাভীতি 
দূর করার জন্য এবং মূল্যায়ন যে শিখন-শিক্ষণের একটি অঙ্গাঙ্গী অংশ তা প্রতিষ্ঠিত 
করার জন্য যে বিষয়গুলি বিবেচনায় রাখা দরকার সেগুলি হল-- 

e এই প্রক্ৰিয়া কখনোই শিক্ষার্থীদের মধ্যে প্রতিদ্বন্দ্িতাকে উৎসাহিত করার জন্য 
নয় কারণ প্রতিদ্বন্দ্বিতা মূল্যবোধকে হাস করে। 

৬ এই প্রক্রিয়া শিক্ষাদানের পদ্ধতি ও উপকরণের উন্নতির জন্যে। 

৬ এই প্রক্রিয়ায় নিয়মিতভাবে সাফল্য নিৰ্ণায়ক মূল্যায়ন ও বিভিন্ন উৎপাদনশীল 
কাজের মাধ্যমে শিক্ষা ব্যবস্থার বিভিন্ন মাত্রা যেমন পাঠক্রমিক, দার্শনিক, সৃজনশীল, 
সাংগঠনিক ইত্যাদি ক্ষেত্রে শিক্ষার্থীদের সামৰ্থ্য, দুর্বলতা, দক্ষতা ও মেধার ক্ষেত্রগুলি 
শিক্ষকের জ্ঞাত থাকে। 

e এক পরীক্ষা সবার ক্ষেত্রে উপযুক্ত-নীতির পরিবর্তে বহুস্তরীয় মেধাভিত্তিক 
শ্রেণিকক্ষে প্রত্যেক শিক্ষার্থীকে শিখনের কাঙ্খিতমানে পৌঁছে দেওয়ার জন্য, তার 
দক্ষতাগুলোকে বৃদ্ধি করার জন্য এবং মেধার ক্ষেত্রের উৎকর্ষতা বৃদ্ধি করার জন্য। 
শিক্ষক নিৰ্দিষ্ট লক্ষ্যে ছোট ছোট পদক্ষেপে কর্মপন্থা স্থির করার সুযোগ পান। 

প্রথাগত বিষয়ভিত্তিক পর্বাস্তিক পরীক্ষায় শিক্ষার্থীদের সামগ্রিক সামৰ্থ্য বা দুৰ্বলতা 
নিরূপণের বিশেষ সুযোগ থাকে না। কিন্তু নিরবচ্ছিন্ন সার্বিক মূল্যায়নের মাধ্যমে 
শিক্ষার্থীর বিভিন্ন ক্ষেত্রে সামর্থ এবং দুর্বলতাগুলি চট্জলদি শিক্ষকের গোচরে আসে 
এবং তিনি প্রয়োজনীয় এবং উপযুক্ত পাঠ পরিকল্পনার মাধ্যমে সেই দুর্বলতাগুলি দূর 
করে শিক্ষার্থীকে তার সর্বোচ্চ মানে পৌঁছে দিতে সমর্থ হন। শিক্ষক শিক্ষার্থীর লব্ধ 
জ্ঞানের গভীরতা নিরূপণ করে তাকে তার উপযোগী করে পরবর্তী পাঠক্রম শেখানোর 
সুযোগ পান। এর ফলে শিক্ষার্থীর অর্জিত জ্ঞানের গভীরতা বাড়ে এবং তা স্মৃতিনির্ভর 
না হয়ে বাস্তব ক্ষেত্রে প্রয়োগোপযোগী হয়। 


কী মূল্যায়ন করা প্রয়োজন 


কর্মকেন্দ্রিক শিক্ষায় দেখা যায় শিশুদের জন্মস্থান, প্রাকৃতিক সম্পদ এবং জীবন 
যাপনের সঙ্গে সম্পর্কিত জ্ঞানের ভিত্তি, সামাজিক A এবং দক্ষতা-- এসব কিছুই 
শিশুর জীবনের মৰ্যাদা ও শক্তির উৎস হয়ে উঠতে পারে। 

৬ ২৯ নং ধারার ২(ক) উপধারা অনুসারে সংবিধান থেকে উদ্ভূত এবং সামাজিক 
পরিবর্তনের সঙ্গে সম্পর্কিত মূল্যবোধ বিকশিত হচ্ছে কিনা বা কতটা বিকশিত হয়েছে 
তা নির্ধারণ করা। 

৬ ২৯নং ধারার ২(খ) উপধারা অনুসারে শিক্ষার্থীর সামগ্রিক (শারীরিক, মানসিক, 
বৌদ্ধিক ইত্যাদি) বিকাশ কতটা হয়েছে তা নির্ধারণ করা। 

৬ ২৯নং ধারার ২(গ) উপধারা অনুসারে শিক্ষার্থীর পাঠক্রমিক বিষয়গুলিতে 
জ্ঞান, সামর্থ্য এবং দক্ষতা কতটা উন্নতি লাভ করেছে তা নির্ধারণ করা। 

৬ উৎপাদনশীলতা এবং কাজের অন্যান্য রূপের সঙ্গে সার্বিক জ্ঞানকে যুক্ত 
করার ক্ষমতা অৰ্জিত হয়েছে কিনা দেখা। 

শিশুর অর্জিত জ্ঞানের বিস্তৃতি এবং মান যথাযথভাবে বোধগম্য হয়েছে কিনা 
তা নিরূপণ করা। 


কীভাবে নিরবচ্ছিন্ন মূল্যায়ন করা যেতে পারে 


আধুনিক শিক্ষাবিজ্ঞানীদের মতে একজন শিক্ষকের ভূমিকা হল প্রত্যেক শিক্ষাৰ্থী 
যাতে তার সর্বোচ্চ সাধ্যমত শিখতে পারে তার সুযোগ করে দেওয়া। শিক্ষকের দায়িত্ব 
হল শিক্ষার্থীদের পাঠক্রম এর বিভিন্ন সামৰ্থ্যগুলি “শিখতে শেখানো”। এই লক্ষ্যে শিক্ষক 
ও শিক্ষার্থীর অর্জিত সাফল্যের মান নির্ণয় করাই নিরবচ্ছিন্ন সার্বিক মূল্যায়নের মূল লক্ষ্য। 


শিক্ষার্থীর সামগ্রিক উন্নতি বিচার করতে হলে প্রতি ক্ষেত্রে তার বিকাশ ও 
পছন্দ বিচার করতে হবে। সেই কারণে তথ্য সংগ্রহ ও ব্যাখ্যা করার মাধ্যমে পরবর্তী 
ধাপ নিরূপণ করতে হবে। 

o শিক্ষার্থীদের কাজগুলি গভীর মনোনিবেশের সঙ্গে লক্ষ্য করতে হবে। নিরবচ্ছিন 
এবং যত্নশীল পর্যবেক্ষণের মাধ্যমে শিক্ষার্থীর স্বভাব ও প্রকৃতি অনুযায়ী তার সঠিক 
মূল্যায়ন করা দরকার। 

& নিরবচ্ছিন মূল্যায়নের সাহায্যে শিক্ষার্থীদের পাঠ অধ্যয়নের সুযোগ সুবিধা ও 
ঘাটতি বুঝে নিয়ে তা পূরণের কাজে বিশেষ ধরনের উন্নত উপকরণ ও পরিকল্পনা করা 
প্রয়োজন যাতে শিক্ষার্থীরা ‘কী জানে’ এই স্তর থেকে “কী জানা প্রয়োজন” এই স্তরে 
পৌঁছতে পারে। 

৬ শিক্ষক পাঠএককের সামর্থাগুলিকে মনে রেখে সেটিকে কয়েকটি উপএককে 
ভাগ করে পাঠদান করবেন এবং একটি বা দুটি উপএকক পিছু প্ৰয়োজনবোধে একটি 
করে SISA নেবেন। 
একটি পর্বান্তিক মূল্যায়ন করা যেতে পারে। মুল্যায়নগুলি লিখিত, মৌখিক বা দলগত 
কাজের মাধ্যমে হতে পারে। শিক্ষক এই মূল্যায়নগুলির মাধ্যমে শিক্ষার্থীদের বিষয়ের 
দক্ষতা ও দুর্বলতা চিহ্নিত করবেন। মনে রাখতে হবে মূল্যায়নপঞ্জী তৈরীর সময় শিক্ষক 
গঠনমূলক ও পর্বাস্তিক মূল্যায়নকে সমান গুরুত্ব দিয়ে আনুপাতিক হার নির্ধারণ করে 
মূল্যায়নপঞ্জীতে লিপিবদ্ধ করবেন। 

৬ অনেক ক্ষেত্রে জ্ঞানের প্রকৃতি এমন হতে পারে যাকে পরীক্ষার মুখোমুখি দীড় 
করানো অনৈতিক যেমন শারীরশিক্ষা, সঙ্গীত, শিল্পকলা ইত্যাদি। এগুলির ক্ষেত্রে 
দক্ষতাভিত্তিক মূল্যায়ন করা যায়। 

৪ স্বাস্থ্য, যোগ ইত্যাদি যে সকল বিষয়ে দক্ষতার সাহায্যে মূল্যায়ন করা সম্ভব 
নয় সেইক্ষেত্রে শিক্ষার্থীদের অংশগ্রহণ, আগ্রহ, নিঝিষ্টতার মাত্রা, সক্ষমতা-- ইত্যাদি 
শিক্ষকের মূল্যায়নের মাপকাঠি হতে পারে। 

প্রত্যেক শিক্ষার্থীর সঙ্গে ব্যক্তিগত সম্পর্ক স্থাপন করতে পারলে শিক্ষকেরা 
তাদের প্রভাবিত করতে পারবে। শিক্ষকেরা প্রত্যেক শিক্ষার্থীকে তাদের সাফল্য ও 
দুর্বলতার দিকগুলি সম্পর্কে পৃথকভাবে কিছু জানাবেন, এর ফলে তাদের মধ্যে শিক্ষকের 
কাছ থেকে ব্যক্তিগতভাবে মনোযোগ পাওয়ার অনুভূতি জাগবে এবং একটি ইতিবাচক 
SATT গড়ে উঠবে। এর দ্বারা প্রত্যেক শিক্ষার্থী নিজের দুর্বলতাকে দূর করার জন্য 
ও নিজেকে আরও সমৃদ্ধ করতে সচেষ্ট হবে। 

মূল্যায়নের জন্য প্রশ্নগুলিকে হতে হবে উন্মুক্ত অর্থাৎ সেগুলি এমন হওয়া 
প্রয়োজন যাতে পাঠ্যপুস্তকে যা লেখা আছে তার বাইরেও কিছু লেখা যায়। শিক্ষার্থীদের 
উত্তর যেন কেবল পাঠ্যপুস্তকের বিষয়বস্তুর স্মৃতিনির্ভর না হয় এবং বাস্তব পরিস্থিতিতে 
প্রয়োগোপযোগী হয়। 

© প্রত্যেক শিক্ষক পাঠদানের বিষয়, গুরুত্ব এবং শিক্ষার্থীদের পাঠ আয়ত্ত করার 
জন্য প্রয়োজনীয় সময় ইত্যাদিকে মনে রেখে সংবেদনশীলভাবে মূল্যায়নের মান ও 
নির্ঘন্ট তৈরি করবেন। 

© প্রশ্নপত্রের ছক এমনভাবে তৈরি করতে হবে যাতে সমস্ত শিক্ষার্থী বুদ্ধির 
প্রশ্নের পাশাপাশি একটা স্তর পর্যন্ত সাফল্যের স্বাদ পেতে পারে, তার জন্য যথেষ্ট 
পরিসর রাখতে হবে। 

* কাগজ কলম ছাড়াও মৌখিক মূল্যায়ন বা দলগত কাজের মাধ্যমে মূল্যায়ন 
করা যেতে পারে। 

© অন্যান্য বিষয়গুলি যেমন গঠনমূলক, নান্দনিক, সাংস্কৃতিক ইত্যাদির ক্ষেত্রে 
দলগত কাজের মাধ্যমে মূল্যায়ন করা যেতে পারে-- এতে শিক্ষার্থীর উদ্ভাবনী শক্তির 
পরিচয় পাওয়া যায়। 

৬ শ্রেণিকক্ষে শিক্ষক শিক্ষার্থীদের সাথে আলোচনা করে স্থির করতে পারেন-- 
শিক্ষার্থীদের মধ্যে যোগ্যতা বিকশিত হয়েছে কীনা, তার মূল্যায়ন কীভাবে হবে। 
শিক্ষার্থীরা যখন পরীক্ষা ব্যবস্থায় ভীতিমুক্ত হবে তখন তারা মূল্যায়নের ফলাফল 
জানতে পারলে আনন্দের সঙ্গে নিজেদের অভিজ্ঞতা সম্পর্কে মন্তব্য করবে। এই কাজ 
এককভাবে বা দলগতভাবে করানো যেতে পারে। এর ফলে তারা নিজেদের শেখার 
অভিজ্ঞতা বিচার করতে এবং তার প্রতিফলন ঘটাতে সক্ষম হবে। 

e শিক্ষক প্রত্যেক শিক্ষার্থীর জন্য একটি করে মূল্যায়নপঞ্ভী তৈরি করবেন। 
মূল্যায়নপঞ্ভীতে-_ (১) পাঠক্রমিক বিষয় (২) বিভিন্ন ক্ষেত্রে শিক্ষার্থীর মনোভাব ও 
মূল্যবোধ [ যেমন-- শিক্ষকের প্রতি মনোভাব, সহপাঠীদের প্রতি মনোভাব, পরিবেশর 
প্রতি মনোভাব ইত্যাদি] এবং (৩) অন্যান্য সামর্থ্য [যেমন সৃজনীশক্তি, বৈজ্ঞানিক 
দৃষ্টিভঙ্গি, নান্দনিক চিন্তাধারা, চিন্তন দক্ষতা, সামাজিক মেলামেশার ক্ষমতা ইত্যাদি] 
ক্ষেত্রে শিক্ষার্থীদের সাফল্য, দক্ষতা, মেধা, ভূমিকা-র বিষয় লিপিবদ্ধ করবেন [ নম্বর 
বা গ্রেডের সাহায্যে] এবং প্রয়োজনে শিক্ষার্থীদের কাছে তার দুর্বলতার ক্ষেত্রগুলি ব্যাখ্যা 
করবেন এবং উন্নতির উপায় জানাবেন। এর মাধ্যমে শিক্ষার্থীও আত্মবিশ্লেষণ করার 
সুযোগ পাবে। 

৬ বিষয়ভিত্তিক পাঠের ক্ষেত্রে শিক্ষক/শিক্ষিকা প্রতিদিন প্রতিটি শিশুর তথ্য 
সংগ্রহ করবেন। এইসকল তথ্যাদির মূল্যায়ন প্রতি সপ্তাহের শেষে করা যেতে পারে। 
এই মূল্যায়নের মাধ্যমে শিক্ষক/শিক্ষিকা পরবতী পাঠের জন্য পরিকল্পনা করতে পারেন। 
বাৎসরিক রিপোর্টে এই সপ্তাহান্তিক মূল্যায়নের গুরুত্ব যথাযথভাবে দেওয়া হবে। 

নিরবচ্ছিন্ন সার্বিক মূল্যায়ন, একজন শিক্ষার্থীর সাফল্য ও দুর্বলতার দিকগুলিকে 
চিহ্নিত করে তার দক্ষতা ও মেধাকে উৎকর্ষে পৌঁছে দেবার একটি সোপান। এর সার্থক 
রূপায়ণই একজন শিক্ষার্থীকে আগামীদিনের সুনাগরিক রূপে গড়ে তুলতে সাহায্য 


করবে। 

oG জাতীয় পাঠক্ৰমের রূপরেখা, ২০০৫, জাতীয় শিক্ষা গবেষণা ও প্রশিক্ষণ 
পরিষদ, দিল্লি, ২০০৫ 

$ শিশুর বিনাব্যয়ে বাধ্যতামূলক শিক্ষার অধিকার আইন, ২০০৯, ভারত 
সরকার 

জীবনশৈলী শিক্ষায় শিক্ষক অভিমুখীকরণ, রাজ্য শিক্ষা গবেষণা ও‏ هه 
প্রশিক্ষণ পরিষদ (পঃ বঃ), ২০০৫‏ 

